open-index/open-wikipedia-markdown huggingface dataset:
షామీ చక్రవర్తి

**శర్మిష్ట చక్రవర్తి** CBE (జననం 1969 జూన్ 16) ఆక్స్‌ఫర్డు విశ్వవిద్యాలయ ఛాన్సలర్ గా ఉన్నారు.. ఆమె బ్రిటిష్ సివిల్ లిబర్టీస్ అడ్వకసీ ఆర్గనైజేషన్ లిబెర్టీకు సెప్టెంబరు 2003 నుండి డైరక్టరుగా యున్నారు. న్యాయశాస్త్రంలో ప్రపంచస్థాయిలో అఖండ ఖ్యాతి నార్జించింది.

## జీవిత విశేషాలు
షామీ చక్రవర్తి హిందూ-బెంగాలీ కుటుంబంలో లండన్ బొరో ఆఫ్ హారో లోని కెంటన్ ప్రాంతంలో జన్మించారు. ఆమె తండ్రి జమా ఖర్చు లెక్కలు వ్రాయ గుమస్తాగా ఉండేవారు. ఆమె లండన్ లో జూన్ 16 1969 న జన్మించారు. స్థానిక వెట్లీవుడ్ ఉన్నత పాఠశాలలో విద్యాభ్యాసం చేశారు. అనంతరం లండన్ స్కూల్ ఆఫ్ ఎకనమిక్స్ లో ఎల్.ఎల్.బి.పట్టాను పొందారు. బారిస్టర్ గా 1994 లో ఉన్నత స్థాయిలో నమోదు అయ్యారు. హో అఫీస్ లో బారిస్టర్ గా కొంతకాలం (1996-2000) పనిచేస్తూ, న్యాయ శాస్త్రాన్ని అపోసన పట్టారు. మరో వైపు పలు క్లిష్టమైన, వివాదాస్పదమైన కేసులను అవలీలగా పరిష్కార దిశకు తీసుకు వెళ్లగలిగారు.

చక్రవర్తి సోషల్ డెమొక్రటిక్ పార్టీలో 1985 నుండి 1987 ల మధ్య క్రియాశీల సభ్యులుగా ఉన్నారు.ఆమెకు 18 యేండ్లు వచ్చే ముందు దానిని విడిచిపెట్టారు.

2001 సెప్టెంబరు 10 న ఆమె హ్యూమన్ రైట్స్ ఆర్గనైజేషన్ లో ప్రవేశించారు. బ్రిటిష్-అమెరికన్ ప్రాజెక్టుకు సంబంధించి ఆంగ్లో-అమెరికన్ సంబంధాలమీద గాఢ అధ్యయనం చేసి లీగల్ అడ్వయిజర్ గా కీర్తి ప్రతిష్ఠలు ఆర్జించారు. 2003 లో ప్రతిష్ఠాత్మక హౌస్ కు డైరక్టర్ గా నియమితులై బ్రిటిష్ దేశవాసుల దృష్టిని ఆకర్షించారు.
## లిబర్టీ
ప్రతిభావంతురాలైన న్యాయవాదిగా మాత్రమే కాకుండా పౌర హక్కుల పరిరక్షణకు నడుం కట్టి "లిబర్టీ" పేరుతో ఒక పౌరహక్కుల సంఘాన్ని స్థాపించడాంలో అసాధారణ సాహసాన్ని ప్రదర్శించారు. సమాజంలోని అట్టడుగు వర్గాలకు, సాధారణ ప్రజలకు చేరువై పలు ఉద్యమాలను విజయవంతంగా నిర్వహించారు. ఈ నాటికీ సామాన్య ప్రజల ప్రయోజనార్థం పలు తరహా ఉద్యమాలను చేపడుతూనే ఉన్నారు. 

9/11 గా ప్రపంచ చరిత్రలో నిలిచిపోయిన తేదీ 2001, సెప్టెంబరు 11 న అమెరికా దేశం మీద జరిగిన ముష్కర దాడిని తీవ్రంగా ఖండించారు. ఉగ్రవాదానికి వ్యతిరేకంగా "యాంటీ టెర్రరిజం అండ్ క్రైం సెక్యూరిటీ యాక్ట్"ను వెలికి తీసుకు వచ్చి దానిని అమలు పరచడానికి బ్రిటన్ ప్రభుత్వం మీద సాధిరారిక ఒత్తిడి తీసుకువచ్చారు. తాను స్థాపించిన లిబర్టీ సంఖం తరపున బి.బి.సి రేడియో కార్యక్రమాలలోని "ముఖాముఖి" ద్వారా వందలాది మందికి న్యాయ సలహాలు అందించి న్యాయ శాస్త్ర ప్రవీణురాలిగా దేశ ఖ్యాతిని గడించారు. ఇందులో భాగంగానే దేశాన్ని ఇరకాటంలోనికి నెడుతున్న పలు సామాజిక, రాజకీయ సమస్యల గురించి అత్యద్భుతంగా విశ్లేషణ చేశారు. తన లిబర్టీ సంస్థ ఆశయాలు, లక్ష్యాలను వివరిస్తూ సమస్యల పరిష్కారానికి కృషి చేయడానికి "నేను నిలబడతానంటూ" మహిళా లోకానికి భరోసా ఇచ్చి వెన్ను దన్నుగా నిలిచారు.
## సేవలు
న్యాయ శాస్ర విధ్వాంసురాలైన ఆమె 1995 లో బ్రిటిషరునే వివాహం చేసుకున్నారు. ఆంగ్లీ-ఇండియన్ సత్సంబంధాల కోసం కృషి చేస్తున్న "టోటల్ పాలిటిక్స్" అనే మాస పత్రికకు సంపాదక సభ్యురాలిగా ఉంటూ ఆంగ్లో-ఇండియన్ ల సమైక్యతకు అఖండ కృషి చేశారు. ఒక న్యాయవాదిగా, వ్యాఖ్యాతగా, సామాజిక సేవకురాలిగా బ్రిటిషర్స్ అందరికీ సుపరిచితమైన ఈమె వాగ్దాటి రాజకీయ నాయకులకే భయ ప్రకంపనలు సృష్టిస్తుంది. న్యాయం కోసం, ప్రజా సంక్షేమం కోసం దేశ ప్రధానులనైనా సూటిగా నిర్మాణాత్మక విమర్శలతో ఎదుర్కోగల ధీశాలి. బ్రిటన్ లో "మోస్ట్ ఎన్ స్పైరింగ్ పొలిటికల్ ఫిగర్"గా ఈమెను "ఛానెల్ 4" వారు 2006 లో అవార్డు ప్రదానం చేసారు.

## మూలాలు

## ఇతర లింకులు
* Liberty website
* "Liberty boss Shami Chakrabarti was targeted by Damian Green probe detectives" , *The Telegraph*, 18 Apr 2009

వర్గం:1969 జననాలు
వర్గం:ఆదర్శ వనితలు
టి.వి.కె.శాస్త్రి

[thumb|https://m.sakshi.com/news/top-news/tvk-sastry-no-more-110274 టి.వి.కె.శాస్త్రి]
**టి.వి.కె.శాస్త్రి.** భారతీయ కళల పరిరక్షణకు కృషి చేసిన కళాపిపాసి.

శాస్త్రి ఆంధ్రప్రదేశ్‌లోని బొబ్బిలిలో జన్మించి, అక్కడే విద్యాభ్యాసం పూర్తి చేసుకుని చెన్నైలో స్థిరనివాసం ఏర్పరుచుకున్నారు. అప్పటి మద్రాసు ఉమ్మడి రాష్ట్రాల ముఖ్యమంత్రి ఆర్‌ఎస్‌ఆర్‌కే రంగారావుకు సన్నిహితంగా ఉండి సంస్థానం కార్యక్రమాలు చూసేవారు. అనంతరం కళాసాగర్ సంస్థలో పని చేస్తుండగా సంగీత విద్వాంసులు, కళాకారులు, రాజకీయ, సినీరంగ ప్రముఖులతో సంబంధాలు ఏర్పడ్డాయి.

చెన్నై, టి.నగర్‌లో ఉంటున్న శాస్త్రి 1981లో పుట్టపర్తి సత్యసాయి ఆశీస్సులు, సూచనలు మేరకు జాతి సమైక్యత కోసం అన్ని రంగాల కళాకారులను ఒకే వేదిక మీదకు తీసుకువచ్చేందుకు మద్రాసు తెలుగు అకాడమీ, భారత్ కల్చరల్ సమైక్యతా కమిటీ (బీసీఐసీ)లను స్థాపించారు. మద్రాసు తెలుగు అకాడమీకి చీఫ్ కన్వీనర్‌గా 1981 నుంచి 2008 వరకు పనిచేసి 78 ఫెస్టివల్స్ నిర్వహించారు. ఈ రెండు సంస్థల ద్వారా కళాకారులను, విద్యార్థులను ప్రోత్సహించే విధంగా నాటకాలు, సాంస్కృతిక కార్యక్రమాలు నిర్వహించారు. శాస్త్రికి భార్య లక్ష్మి, కుమారుడు రాంప్రసాద్/కోడలు పద్మావతి/మనుమడు వివేక్, కుమార్తెలు విజయలక్ష్మి/అల్లుడు డా.సురెష్/మనుమలు- ప్రశాంత్,అక్షయ్- సాయిశ్రీ/అల్లుడు శరజ్/మనుమరాళ్లు శ్రియ,నిధి ఉన్నారు.
వారు శ్రీ శ్రీ శ్రీ సత్య సాయి బాబా వారి అనేక పుట్టినరొజులు పుట్టపర్తి నందు నిర్వహించారు

టి.వి.కె. శాస్త్రి మార్చి 2 2014 న తన 80 వ యేట అనారోగ్యంతో చెన్నైలో తుది శ్వాస విడిచారు.

వర్గం:2014 మరణాలు
వర్గం:విజయనగరం జిల్లా వ్యక్తులు
వర్గం:జనన సంవత్సరం తప్పిపోయినవి
ఆర్మూరు పురపాలకసంఘం

thumb|మునిసిపల్ చైర్‌పర్సన్, స్వాతి సింగ్ బబ్లూ పబ్లిక్ ఇన్ఫర్మేషన్ క్యాంపెయిన్‌కు సంబంధించి డైరెక్టరేట్ ఆఫ్ ఫైల్డ్ పబ్లిసిటీ నిర్వహించిన ర్యాలీని జెండాతో ప్రారంబించిన చిత్రదృశ్యం
**ఆర్మూరు పురపాలక సంఘం,** నిజామాబాదు జిల్లాకు చెందిన పురపాలక సంఘం. మేజర్ గ్రామ పంచాయతీగా ఉన్న ఆర్మూరు పాలక సంస్థను 2006లో పురపాలక సంఘంగా అప్‌గ్రేడ్ చేసారు.. ఈ పురపాలక సంఘం పరిధి 18.82 చ.కి.మీ. 2001లో 40836 జనాభా ఉండగా 2011 నాటికి అది 43902కు పెరిగింది. 
## చరిత్ర
1956 నుంచి 1962 కాలంలో ఆర్మూరు పురపాలక సంఘంగా ఉండేది. ఆ కాలంలో కెవి నరసింహారెడ్డి చైర్మెన్‌గా పనిచేశారు. 1962లో దీనిని మేజర్ పంచాయతీగా మార్చారు. 2006లో మళ్ళీ హోదా పెంచి పురపాలక సంఘంగా అప్‌గ్రేడ్ చేశారు. 2008లో ఈ పురపాలక సంఘానికి ఎన్నికలు నిర్వహించగా ఒప్పందం ప్రకారం త్రివేణి గంగాధర్, కంచెట్టి గంగాధర్‌లు చెరో రెండున్నర సంవత్సరాలు చైర్మెన్ పదవిని నిర్వహించారు. ఆ తర్వాత ప్రత్యేక అధికారుల పాలనలో ఉండి 2014, మార్చి 30న రెండో సారి ఎన్నికలు జరిగాయి

## ఆదాయ వనరులు
పురపాలక సంఘానికి ముఖ్య ఆదాయం ఆస్తిపన్నులు. 2010-11లో మొత్తం పన్ను, పన్నేతర వసూళ్ళు 52.49 కోట్ల రూపాయలు కాగా ఇందులో ఆస్తిపన్ను వాటా 47.39 కోట్ల రూపాయలు. ఇది కాకుండా ప్రకటనల వల్ల, దుకాణాల అద్దె ద్వారా, నీటి పన్నులు తదితర వసూళ్ళ ద్వారా ఆదాయం రాబట్టుకుంటుంది.

## మూలాలు

## బయటి లింకులు
*cdma.gov.in/Armoor

వర్గం:నిజామాబాదు జిల్లా పురపాలక సంఘాలు
వర్గం:తెలంగాణ పురపాలక సంఘాలు
సాలూరు పురపాలక సంఘం

**సాలూరు పురపాలక సంఘం**, ఆంధ్రప్రదేశ్ రాష్ట్రం, పార్వతీపురం మన్యం జిల్లాకు చెందిన  సాలూరు పట్టణ స్థానిక స్వపరిపాలన సంస్థ. 

## చరిత్ర
సాలూరు 1950 అక్టోబర్ 3 మూడవ గ్రేడు పురపాలక సంఘంగా స్థాపించారు. ఇటీవలి కాలంలో రెండవ గ్రేడ్ మున్సిపాలిటీగా మార్చబడినది. పట్టణం వైశాల్యం 19.55 చదరపు కిలోమీటర్లు.

## జనాభా గణాంకాలు
సాలూరు  పురపాలక సంఘం లో 29 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి. 2011 జనాభా లెక్కల మొత్తం జనాభా 49,500 ఉండగా వీరిలో 24,021  మంది పురుషులు,25,479 మంది మహిళలు ఉన్నారు.ఆదోని నగరంలో 0 - 6 సంవత్సరాల వయస్సు గల పిల్లల జనాభా 4900   ఉన్నారు. 2011 జనాభా లెక్కల ప్రకారం అక్షరాస్యత 58.9% ఉండగా పురుషుల్లో అక్షరాస్యత రేటు 81.8%,  స్త్రీలలో అక్షరాస్యత 65.21%. ఉన్నది. 2001లో 43,435 జనాభా ఉండగా, 2011 నాటికి 48,362కు పెరిగింది. తద్వారా దశాబ్ది జనాభా పెరుగుదల రేటు 10.18%గా నమోదుచేసుకుంది.

## త్రాగు నీటి సౌకర్యాలు
1959 సంవత్సరం పట్టణానికి రక్షిత మంచి నీరు సరఫరా చేసే ఉద్దేశంతో ఒక బావిని, ఒక పంప్ హౌస్ ని, ఒక ఓవర్ హెడ్ నీరు భద్రపరచే జలాశయాన్ని నిర్మించారు. రక్షిత మంచి నీటి పథకానికి నీటి ఆధారం వేగావతి నది. ఈ పథకానికి 1987, 1993, 2001 సంవత్సరాలలో జరిగిన ఉన్నత మార్పుల వల్ల, 2002 సంవత్సరం నుండి పట్టణంలో 80 శాతం మందికి రక్షిత మంచి నీరు సరఫరా అవుతోంది. రోజుకి సగటున 3.69 MLD (8.11 లక్ష గ్యాలన్ల) నీరు సరఫరా చేయబడుతోంది. నీటి ఫలకం భూమి నుండి 12 మీటర్ల లోతులో ఉంది.

## మూలాలు

## బయటి లింకులు

వర్గం:పార్వతీపురం మన్యం జిల్లా పురపాలక సంఘాలు
వర్గం:స్థానిక స్వపరిపాలన సంస్థలు
చరిత్రలో ఘోర విమాన ప్రమాదాలు

చరిత్రలో వివిధ సంవత్సరాలలో జరిగిన విమాన ప్రమాదాల జాబితా:
__NOTOC__

## 1977
* 1977 మార్చి 27: పాన్ అమెరికన్ 747 కేఎల్ఎం 474 విమానం కెనరీ దీవుల్లో కూలిపోయింది. ఈ ప్రమాదంలో 583 మంది మరణించారు.
## 1978
* 1978 జనవరి 1: ముంబైలో టేకాఫ్ అయిన ఎయిరిండియా 747 విమానం సముద్రంలో కూలి 213 మంది జలసమాధి అయ్యారు.
## 1979
* 1979 మే 25: అమెరికన్ ఎయిర్‌లైన్స్‌కు చెందిన డీసీ-10 విమాన ప్రమాదంలో 275 మంది దుర్మరణంపాలయ్యారు.
* 1979 నవంబరు 28: ఎయిర్ న్యూజిలాండ్ డీసీ-10 అంటార్కిటికాలో మౌంట్ ఎరెబస్‌పై కుప్పకూలి 257 మంది చనిపోయారు.
## 1980
* 1980 ఆగస్టు 19: సౌదీ ట్రైస్టార్ విమానం రియాద్‌లో ఎమర్జెన్సీ ల్యాండింగ్ అయిన వెంటనే మంటల్లో చిక్కుకుంది. ఈ ప్రమాదంలో 301 మంది దగ్ధమై పోయారు.
## 1985
* 1985 జూన్ 23 : ఎయిర్ ఇండియాకు చెందిన బోయింగ్ 747 విమానం పేరు**కనిష్క**. 1985 జూన్ 23న అట్లాంటిక్ మహాసముద్రంపై ప్రయాణిస్తుండగా బాంబు పేలుడు వలన ఈ విమానం కూలిపోయింది. మాంట్రియల్ నుండి లండన్ మీదుగా ఢిల్లీ వెళ్ళే ఈ విమానానికి ఎయిరిండియా, 182 అన్న సంఖ్య కేటాయించింది. ఐర్లాండ్కు దక్షిణంగా 31,000 అడుగుల ఎత్తులో జరిగిన ఈ దుర్ఘటనలో 82మంది పిల్లలతో సహా మొత్తం 329 మంది మరణించారు. వీరిలో 280 మంది కెనడా దేశీయులు.
* 1985 ఆగస్టు 12: జపాన్ ఎయిర్‌లైన్స్‌కు చెందిన బోయింగ్ 747 కూలి 520 మంది దుర్మరణం చెందారు.

## 1994
* 1994 ఏప్రిల్ 26: చైనా ఎయిర్‌లైన్స్ విమానం ఎయిర్ బస్ ఏ300 నగోయా ఎయిర్‌పోర్ట్‌లో ల్యాండింగ్ సమయంలో ప్రమాదానికి గురైంది. 264 మంది చనిపోయారు.
## 1996
* 1996 నవంబరు 12: సౌదీ బోయింగ్ 747.. కజక్ కార్గో విమానం.. న్యూఢిల్లీ సమీపంలో ఢీకొని 349 మంది చనిపోయారు.
## 2001
* 2001 నవంబరు 12: న్యూయార్క్‌లో ఎయిర్‌బస్ ఎ300 విమానం కూలి 265 మంది చనిపోయారు.

## 2003
* 2003 ఫిబ్రవరి 19: ఇరానియన్ రివల్యూషనరీ గార్డ్ మిలటరీ విమానం పర్వతాల్లో కూలి 275 మంది మరణించారు.
## 2009
* 2009 జూన్ 1: రియో డి జనిరో నుంచి పారిస్ వెళ్తున్న ఎయిర్ ఫ్రాన్స్ ఎయిర్ బస్ ఎ330 అట్లాంటిక్ మహాసముద్రంలో కూలి 228 మంది జలసమాధి అయ్యారు.
## 2010
* 2010 ఏప్రిల్ 10: పోలండ్ అధ్యక్షుడు లెక్‌కాక్జియాన్స్కి ప్రయాణిస్తున్న విమానం రష్యాలో ప్రమాదానికి గురైంది. ఆయనతో సహా మొత్తం 96 మంది దుర్మరణం పాలయ్యరు.
## ఇవి కూడా చూడండి

* 2026 బారామతి లియర్‌జెట్ 45 దుర్ఘటన

వర్గం:విమాన ప్రమాదాలు
వర్గం:విమానాలు
వర్గం:దుర్ఘటనలు
శిల్పా శెట్టి

**శిల్పా శెట్టి** సినీ నటీమణి, మోడల్. ఆమె మొదటి చిత్రం బాజీగర్ (1993). ఆపై హిందీ, కన్నడ, తెలుగు చిత్రసీమలలో దాదాపు 40 సినిమాలలో నటించారు. ఆగ్ అనే హిందీ సినిమాలో ఆమె నటనను పలుగురు ప్రశంసించారు.

## తొలి నాళ్ళు
శిల్పాశెట్టి 1975 జూలై 8న ఒక సాంప్రదాయ కుటుంబంలో జన్మించింది. ఆవిడ మాతృభాష తుళు. వీరి తల్లిదండ్రులు సునందా, సురేంద్ర శెట్టి.

## చిత్రాల జాబితా

## వెబ్ సిరీస్

## టెలివిజన్

## వనరులు


## బయట లింకులు

* 
* 
* బీబీసీ వార్త 

వర్గం:హిందీ సినిమా నటీమణులు
వర్గం:1975 జననాలు
రక్తపోటు మందు

అధిక రక్తపోటు సమస్య వైద్యచికిత్సలో భాగంగా **రక్తపోటు మందులు** ఉపయోగిస్తారు. అధిక రక్తపోటు వల్ల ఏర్పడే మయోకార్డియల్ ఇన్ ఫ్రాక్షన్, గుండెపోటు వంటి సమస్యలను నివారించేందుకు అధిక రక్తపోటు చికిత్స ఉద్దేశించబడింది. రక్తపోటును 5 mmHg ప్రమాణం మేరకు తగ్గించగలిగితే గుండె పోటు వచ్చే ప్రమాదం 34శాతం, ఇస్చెమిక్ గుండెజబ్బు ప్రమాదావకాశం 21 శాతం తగ్గుతాయని అధ్యయనాల ద్వారా వెల్లడవుతోంది. అంతేకాక డెమెంటియా, గుండె స్తంభించిపోవడం, ఇతర రక్తప్రసరణ వ్యవస్థ వ్యాధుల వల్ల మరణించే అవకాశాలు గణనీయంగా తగ్గుతున్నట్టు గుర్తించారు. రక్తపోటును తగ్గించేందుకు ఉపయోగించే ఈ రక్తపోటు మందులను వేర్వేరు రకాల పద్ధతుల్లో వర్గీకరించవచ్చు. వాటిలో ప్రపంచవ్యాప్తంగా ప్రముఖంగా ఉపయోగిస్తున్నవి థైయెజైడ్ డైయూరిటిక్స్(Thiazides), ఎ.సి.ఇ. ఇన్హిబిటర్స్(ACE inhibitor), కాల్షియం ఛానెల్ బ్లాకర్స్(calcium channel blockers), బీటా బ్లాకర్స్(beta blockers), యాంజియోటెన్సిన్ 2 రిసెప్టార్ యాంటెగోనిస్ట్స్(angiotensin II receptor inhibitor) అనే వర్గాల రక్తపోటు మందులు.

అధిక రక్తపోటు చికిత్సలో ప్రాథమికంగా ఏ రకమైన మందును ఉపయోగించాలన్న అంశంపై ప్రపంచవ్యాప్తంగా పెద్ద ఎత్తున అధ్యయనాలు జరుగుతున్నాయి. వాటి ఫలితంగా పలు దేశాల్లో ఎన్నో మార్గదర్శకాలు (guidelines) రూపుదిద్దుకుంటున్నాయి. రక్తపోటు పెరగడం వల్ల ఏర్పడే ముఖ్యమైన ఆరోగ్యసమస్యలైన గుండె నొప్పి, పోటు, గుండె పనిచేయకపోవడం వంటివాటిని నిరోధించడమే రక్తపోటు చికిత్సకు ప్రాథమిక లక్ష్యం. మందును, మందు మోతాదును నిర్ణయించడంలో రోగి వయసు, రక్తపోటు పెరగడం వల్ల ఏర్పడిన రోగలక్షణాలు, తద్వారా దెబ్బతినే శరీర భాగాలు వంటి అంశాలు పరిగణనలోకి వస్తాయి. వివిధ రక్తపోటు మందుల్లో ప్రభావం చూపే పద్ధతి, రోగంగా పరిణమించడాన్ని (end points) నిరోధించగలిగే సామర్థ్యం, ఖరీదు వంటి వాటిలో తేడావుంటుంది. 2009 వరకూ ఉన్న ఆధారాలు పరిశీలిస్తే థైయాజైడ్ డైయూరెటిక్స్ (thiazide diuretics) అనే వర్గానికి చెందిన మందులు అధిక రక్తపోటు వైద్యచికిత్సలో ప్రథమశ్రేణి వైద్యచికిత్సా విధానంలో భాగంగా నిలుస్తున్నాయి. కానీ వైద్యచికిత్సలో లభించే ఆధారాలను పరిశీలిస్తే అటు సమర్థత కోణంలో కానీ, ఇటు ఖరీదు దృక్కోణంలో కానీ కాల్షియం చానల్ బ్లాకర్స్ (calcium channel blockers), థైయాజైడ్-రకపు డైయూరిటిక్స్ (thiazide-type diuretics) ప్రథమశ్రేణి చికిత్సగా ఎంచవచ్చు.
## మూలాలు

వర్గం:మందులు
వర్గం:వైద్యము
గూగుల్ ప్లే

**గూగుల్ ప్లే ** అనునది గూగుల్ చే అభివృద్ధి చేయబడి నిర్వహింపబడుతున్న ఒక సాఫ్ట్‌వేర్ వేదిక. ఇక్కడ ముఖ్యంగా ఆండ్రాయిడ్, గూగుల్ క్రోమ్ ఆధారిత సాఫ్ట్‌వేర్లు ఉచితముగానూ, వ్యాపారాత్మకంగానూ లభిస్తాయి. 2014 నాటికి గూగుల్ ప్లేలో దాదాపు 7 లక్షలకు పైగా సాఫ్ట్‌వేర్ ఆప్స్ లభిస్తున్నట్లు మాషబుల్ ప్రకటించింది.

## మూలాలు

## బయటి లంకెలు

* గూగుల్ ప్లే అధికారిక వెబ్‌సైట్
* 
* List of officially compatible devices
* Country availability for apps & digital content
* 

వర్గం:సాఫ్ట్‌వేర్లు
వర్గం:ఆండ్రాయిడ్ సాఫ్ట్‌వేర్లు
నెక్సస్ 5

**గూగుల్ నెక్సస్5 ** లేదా **నెక్సస్ 5** గూగుల్ సంస్థ ఆధ్వర్యంలో తయారుచేయబడిన ఒక ఆండ్రాయిడ్ ఆధారిత చరవాణి. 2013 నవంబరు నెలలో ఇవి భారత మార్కెట్లో అందుబాటులోకి వచ్చాయి. గూగుల్ తమ ప్లేస్టోర్ ద్వారా ఆన్‌లైన్లో వీటి విక్రయాలు ప్రారంభించింది. 16 జీబీ మోడల్ ధర రూ. 28,999గాను, 32 జీబీ రేటు రూ. 32,999గా నిర్ణయించింది. 4.95 అంగుళాల స్క్రీన్ ఉండే నెక్సస్ 5.. లేటెస్ట్ ఆండ్రాయిడ్ 4.4 కిట్‌కాట్ ఆపరేటింగ్ సిస్టంపై పనిచేస్తుంది. క్వాల్‌కామ్‌కి చెందిన శ్నాప్‌డ్రాగన్ 2.26 గిగాహెట్జ్ ప్రాసెసర్, 8 మెగాపిక్సెల్ కెమెరా, 1.3 ఎంపీ ఫ్రంట్ కెమెరా, వైర్‌లెస్ చార్జింగ్, 4జీ సపోర్ట్ వంటి ఫీచర్లు ఇందులో ఉన్నాయి..
## మూలాలు


వర్గం:మొబైల్ ఫోన్లు
వర్గం:ఆండ్రాయిడ్ మొబైల్ ఫోన్లు
వర్గం:స్మార్ట్‌ఫోన్లు
వినీతా బాలి

**వినీతా బాలి** భారతీయ వ్యాపారవేత్త. ఆమె బ్రిటానియా ఇండస్ట్రీస్ లిమిటెడ్ కు మానేజింగ్ డైరెక్టరుగా పనిచేస్తోంది.

## విద్య
1975 లో ఆమె ఢిల్లీ విశ్వవిద్యాలయం పరిధిలోని లేడీ శ్రీ రాం కాలేజ్ ఫర్ ఉమెన్ నుండి బ్యాచిలర్స్ డిగ్రీని పొందింది. జమ్నాలాల్ బజాజ్ ఇనిస్టిట్యూట్ ఆఫ్ మేనేజిమెంట్ స్టడీస్ లో ఎం.బి.ఎ డిగ్రీని సాధించింది. ఆమె మిచిగన్ విశ్వవిద్యాలయం నుండి స్కాలర్‌షిప్ పొందారు, ఐక్యరాజ్యసమితి ప్రధాన కార్యాలయంలో పనిచేసింది.

## కెరీర్
వినీత ఉద్యోగ జీవితం వోల్టాస్‌లో రస్నా పానీయం ఆవిష్కరణతో మొదలైంది.  క్యాడ్‌బరీ భారత విభాగంలో చేరి 14 సంవత్సరాలు పనిచేసింది. ఈ సమయంలో కంపెనీ వ్యాపారాన్ని భారత్‌లోను, ఆఫ్రికాలోనూ అభివృద్ధి చేసింది. 1994 లో కోకా కోలా కంపెనీలో మార్కెటింగ్ డైరెక్టరుగా చేరి తరువాతి కాలంలో మార్కెటింగు వైస్ ప్రెసిడెంటుగా లాటిన్ అమెరికా బాధ్యతలు స్వీకరించింది. అక్కడ పనిచేసిన తొమ్మిదేళ్ళలో కార్పొరేట్ స్ట్రాటజీ విభాగానికి వైస్ ప్రెసిడెంటుగా కూడా వ్యవహరించింది. 2003 లో కోకా కోలా ను వదిలి జైమన్ గ్రూపులో చేరింది. అట్లాంటాలో వ్యాపార వ్యూహ విభాగానికి అధిపతిగా పనిచేసింది. 2005 ఆ ఉద్యోగం వదిలి భారత్‌లో బ్రిటానియా ఇండస్ట్రీస్‌లో ముఖ్య కార్యనిర్వహణాధికారిగా చేరింది. 2006 లో మేనేజింగ్ డైరెక్టరుగా నియమితురాలైంది. ఆమె సారథ్యంలో బ్రిటానియా వ్యాపారం మూడు రెట్లై, $841 మిలియన్లకు చేరింది. 

2009 ఎకనామిక్ టైమ్స్ పురస్కారాల్లో వినీతకు బిసినెస్ విమన్ ఆఫ్ ది ఇయర్ పురస్కాఅరం లభించింది. 2009 లో ఆమె బ్రిటానియా న్యూట్రిషన్ ఫౌండేషన్ స్థాపించింది. భారతీయ పిల్లల్లో పోషకాహార లోపాన్ని నివారించేందుకు బలవర్ధకమైన బిస్కట్ల పంపిణీని చేపట్టింది. ఈ సంస్థ ద్వారా ఆమె చేపట్టిన ఈ కార్యక్రమానికి వినీత కార్పొరేట్ సోషల్ రెస్పాన్సిబిలిటీ పురస్కారం అందుకుంది. 2011 లో ఫోర్బ్స్ పత్రిక ప్రకటించిన "50 మంది శక్తిమంతులైన ఆసియా మహిళా వ్యాపారవేత్తల" జాబితాలో చోటు పొందింది.

## మూలాలు


## ఇతర లింకులు

* 
* 

వర్గం:జీవిస్తున్న ప్రజలు
వర్గం:1955 జననాలు
వర్గం:మహిళా వ్యాపారవేత్తలు
నర్మదా జిల్లా

**నర్మద జిల్లా**, భారతదేశం, గుజరాత్ రాష్ట్రం లోని జిల్లా. రాజ్‌పిప్ల పట్టణం జిల్లాకేంద్రంగా ఉంది. జిల్లా వైశాల్యం 2,755 చ.కి.మీ. నర్మద జిల్లా ఉత్తర సరిహద్దులో వడొదరా జిల్లా, తూర్పు సరిహద్దులో మహారాష్ట్ర రాష్ట్రం, దక్షిణ సరిహద్దులో తపిజిల్లా, పశ్చిమ సరిహద్దులో భారూచ్ జిల్లాలు ఉన్నాయి. 2011 గణాంకాలను అనుసరించి గుజరాత్ రాష్ట్ర జిల్లాలలో జనసంఖ్యాపరంగా నర్మదా జిల్లా అత్యల్ప జనసాంధ్రత కలిగిన జిల్లాలలో మూడవదిగా గుర్తించబడింది. మొదటి రెండు స్థానాలలో డాంగ్స్ జిల్లా, పోర్‌బందర్ జిల్లాలు ఉన్నాయి.

## చరిత్ర
1997 అక్టోబరు 2 లో వదోదర జిల్లాలోని తిలక్వాడా తాలూకా, భారూచ్ జిల్లాలోని నాందాద్, దెదియాపద, సగ్బర తాలూకాలను కలిపి నర్మద జిల్లా రూపొందించబడింది.

## గణాంకాలు
2001 గణాంకాలను అనుసరించి జిల్లా జనసంఖ్య 5,90,379. జిల్లాలోని 10.44% నగరప్రాంతంలో నివసిస్తున్నారు.

## విభాగాలు
* జిల్లాలో 5 తాలూకాలు ఉన్నాయి: నాందాద్, సగ్బరా, దెదియపద, తిలక్వాడా, గరుడేశ్వర్.

## ఆర్ధికం
 భారతదేశం లో గుజరాత్ రాష్ట్రంలో ఒక జిల్లా. 
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో నర్మదా జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న గుజరాత్ రాష్ట్ర 6 జిల్లాలలో ఈ జిల్లా ఒకటి.

## 2001 లో గణాంకాలు

## జిల్లా సరిహద్దులు

## మూలాలు

## వెలుపలి లింకులు

వర్గం:1997 స్థాపనలు
వర్గం:భారతదేశం లోని జిల్లాలు
వర్గం:గుజరాత్ జిల్లాలు
మనికాపాల్ భద్ర

**మనికాపాల్ భద్ర** జీన్స్ సైలెన్సింగ్ ఆవిష్కరనకు ఆద్యులు. ఎంతో ప్రతిష్టాత్మకమైన నోబెల్ బహుమతి తలుపులు తట్టినవారు.  ఎయిడ్స్, డెంగ్యూ,మెదడువాపు వంటి ప్రాంణాంతక్వ్క వ్యాధులనునిర్మూలించగల పరిశోధనలకు 2006 లో శ్రీకారం చుట్టిన ఈమె తన భర్త ఉత్పల్ భద్రతో కలసి ఒక్కసారిగా ప్రపంచం దృష్టిని ఆకర్షించారు. భర్త సిసిఎంబి(హైదరాబాద్) శాస్త్రవేత్త గాకా మనికాపాల్ ఐఐసిటి (హైదరాబాదు) లో పనిచేస్తున్నారు  .
## పరిశోధనలు
జీన్ లైసెన్సింగ్ ఆవిష్కరణకు దంపతులిద్దరూ అవిరామ కృషి జరిపారు. జీవి ఎదుగుదలకు కారణాలను విశ్లేషిస్తున్నారు. కణంలో కేంద్రకం దానిలో డి.ఎన్.ఎ ఉంటుంది. దానిలో ఆర్.ఎన్.ఎ ఉంటుంది. ఈ విధంగా వీరిరువురి పరిశోధన నిరంతరాయంగా కొనసాగింది. "ఆర్ ఎన్ ఎ ఐ" "స్విచ్ ఆన్ అండ్ ఆఫ్" విధానంలో కీలక పాత్ర పోషిస్తున్నదని భద్ర దంపతులు కనుగొన్నారు.

జీన్ సైలెన్సింగ్ చాలా శక్తివంతమైన ఆయుధం. జీన్స్ ను నియంత్రించలేం కనుక మనకు కావససిన సమయంలో వాటిని క్రియారహితంగా ఉంచడం ఉపయోగకరం. దీని ద్వారా వైరస్ వల్ల సంప్రాప్తించే వ్యాధులను నివారించవచ్చు. జీన్ సైలెన్సింగ్ ద్వారా జీన్స్ తో ఆడుకోవచ్చు. అదే దీని బలం. 1995 నుంచి జీన్స్ పైనే ఈ దంపతులు ఇరువురూ పరిశోధనలు చేసారు. దీనిలో ప్రధాన విజయం "జీన్స్ సైలెన్సింగ్".

కేన్సర్ కారకమైన కణ విభజనలో దీని పాత్ర మీద పరిశోధన నిర్వహించింది ప్రధానంగా మానికాపాల్ గారే. క్రోమోజోం కదలికల్లో జీన్స్ ప్రభావం మీద పరిశోధన చేసారు. జీన్ సైలెన్సింగ్ ద్వారా పట్టుపురుగుల్లో వైరస్ వ్యాధులను నియంత్రించే పరిసోధనలు 2006 లో పూర్తయ్యాయి.

డాక్టర్ మానికాపాల్ గారు భర్తతో కలసి పరిశోధనల కోసం అమెరికా వెళ్ళి అక్కడ 8 సంవత్సరాలు ఉన్నారు. వీరి పరిశోధన యొక్క ఫలితాలు అంతర్జాతీయ పత్రిక "సెల్" లో 1997 లో ప్రచురితమైనది. 1998 లో నోబుల్ పురస్కారం పొందిన ఆండ్రూ ఫైర్, క్రెగ్ మిలో లు కృత్రిఅంగా తయారుచేసిన డాబుల్ స్ట్రాండెడ్ ఆర్ ఎన్ ఎ లను ప్రవేశ పెట్టడంలో విజయం సాధించారు. ఆర్ ఎన్ ఎ పరిశోధనల్లో వీరు కూడా మార్గదర్శకులు కావడం చెప్పుకోదగ్గ విషయం. ఈ పరిశోధనకు నోబెల్ రావడం వెనుక వీరి పరిశోధనలు ఒక కారణం కావడం విశేషం.

ఈమె "మాలిక్యులర్" అధ్యయనంలో కొత్త కోణం కనుగొన్నారు. తాను చేసిన ఈ పరిశోధన వివరాలు ఆమె మాటల్లో

ప్రతిజీవి వికాసంలో దాని జన్యువులు కీలకంగా పనిచేస్తాయనే భావనకు ఈమె కొత్త భాష్యం చెప్పారు. జన్యువుల్లో ఉందే ఆర్ ఎన్ ఎ ఎంతర్ ఫియరెన్స్ ప్రతి పరిణామాన్ని నియంత్రిస్తుందని ఈమె తన భర్తతో సంయుక్తంగా జనుగొన్నారు. జంతు, మానవ అభివృద్ధి కార్యక్రమంలో గల సూక్ష్మ రహస్యాలను తెలుసుకొనుటకు ఆర్ ఎన్ ఎ ఐ ని ఉపయోగించి పరిశోధనలు చేశారు. కణ కేంద్రక నిర్మాణంలో జన్యు వ్యక్తీకరణ మీద ఆర్ ఎన్ ఎ వ్యక్తీకరణ మీద విశదీకరిచే అధ్భుత విషయాలను తెలిపే వీరి పరిశోధనా విజయం ప్రపంచ శాస్త్రవేత్తలనే విస్మయపరచింది.

## మూలాలు

## ఇతర లింకులు
* https://web.archive.org/web/20140401172454/http://www.iictindia.org/(S(aodek345isj4ao45vyhliubu))/DivList.aspx?DIVID=8

వర్గం:భారతీయ మహిళా జీవ రసాయన శాస్త్రవేత్తలు
వర్గం:నోబెల్ బహుమతి పొందిన భారతీయులు
దూద్ సాగర్ జలపాతం

**దూద్ సాగర్ జలపాతం** భారత రాష్ట్రమైన గోవాలో కర్నాటక రాష్ట్ర సరిహద్దుగా మన్‌డోవి నదిపై ఉంది. దీనిని పాల సాగర జలపాతం అని కూడా అంటారు. జలపాతంలోని నీరు నురగలతో పాలను తలపించునట్లుగా ఉండుట వలన ఈ జలపాతానికి ఈ పేరు వచ్చింది. ఇది నాలుగు అంచెలుగా ఉంటుంది.

ఇది రోడ్డు మార్గం ద్వారా పనాజి నగరం నుండి 60 కిలోమీటర్ల దూరంలో, రైలు మార్గం ద్వారా మడ్గావన్ రైల్వే స్టేషను నుండి 46 కిలోమీటర్ల దూరంలో, బెల్గాం నుండి రైలు మార్గం ద్వారా 60 కిలోమీటర్ల దూరంలో, రోడ్డు మార్గం ద్వారా 55 కిలోమీటర్ల దూరంలో ఉంది.

వర్గం:జలపాతాలు
వర్గం:గోవా
రాధా రమాదేవి

thumb|రాధా రమాదేవి
**రాధా రమాదేవి** బయోటెక్నాలజీ శాస్త్రవేత్త. గుంటూరు జిల్లాలో జన్మించారు. ఆంధ్రా మెడికల్ కాలేజీ నుంచి చిన్న పిల్లల వైద్య శాస్త్రంలో పోస్ట్ గ్రాడ్యుయేషన్ చేశారు. ఎం.బి.బి.యస్ లోణే రాష్ట్రపతి అవార్డు అందుకున్నారు. బెంగళూరు లోని ఇండియన్ ఇన్‌స్టిట్యూట్ ఆఫ్ సైన్స్ (ఐఐఎస్‌సి) లో జెనెటిక్ ఇంజనీరింగ్ పూర్తి చేశారు. అదే సంస్థలో వైద్యాధికారిగా 1977 ముంచి 1994 వరకు పనిచేశారు.
## జీవిత విశేషాలు
దేశంలో మొట్టమొదటిసారిగా నియోనాటల్ స్క్రీనింగ్ ను ప్రారంభించిన ఘనత ఈమెదే. అంటే నవజాత శిశువు పాదం నుండి రెండు చుక్కల రక్తం తీసుకొని పరీక్షలు చేయడాం ద్వారా భవిష్యత్తులో ఆ బిడ్డ ఎదుర్కొనే శారీరక, మానసిక, ఎదుగుదల లోపాలను ముందే కనిపెట్టవచ్చు. అవి తలెత్తకుండా ముందు జాగ్రత్త కూడా తీసుకోవచ్చు. దేశ విదేశాలలో జరిగిన జాతీయ, అంతర్జాతీయ సదస్సుల్లో మానవాళికి మేలు చేసే అంశాలపై ఎన్నో పత్రాలు అందజేశారీమె. నియోనాటల్ స్క్రీనింగ్ పై జపాన్ లో జరిగిన ఒక సదస్సులో ఈమె ప్రసంగించారు మనీలా లో 2001 లో జరిగిన నాలుగో ఆసియా పసిఫిక్ సదస్సులో పాల్గొన్నారు. ప్రస్తుతం సెంటర్ ఫర్ డ్.ఎన్.ఎ అండ్ ఫింగర్ ప్రింట్స్ డయోగ్నాస్టిక్స్ లో డయాగ్నోస్టిక్స్ సైన్సెస్ సైన్సెస్ విభాగానికి ఇన్‌ఛార్జిగా వ్యవహరిస్తున్నారు.
## శిశువుల్లో లోపాలు
పురిటి బిడ్డను పరీక్షించి ఆ బిడ్డకు భవిష్యత్తులో ఎలాంటి వ్యాధులు వచ్చే అవకాశాలు ఉన్నాయి? అనే అంశం పై డాక్టర్ రమాదేవి గారు చేస్తున్న పరిశోధనలు పూర్తయ్యాయి. 2004 సంవత్సరం వరకు ఈమె హైదరాబాద్ నగరంలో 20 వేల మంది నవజాత శిశువులపై పరిశోధనలు చేసి, భవిష్యత్తులో వారు ఎదుర్కోనున్న పది ప్రధాన సమస్యలను కనుగొన్నారు. భవిష్యత్ లో దేశవ్యాప్తంగా ఐదు కేంద్రాలు స్థాపించి, చిన్నారులు ఎదుర్కోనున్న యాభై లోపాలను గుర్తించేదుకు పరిశోధనలు చేయాలన్నదే ఈమె ధ్యేయం.

## అవార్డులు
ఈమె సేవలను గుర్తించిన కేంద్ర శాస్త్ర సాంకేతిక శాఖ 2006 లో "జాతీయ బయోటెక్ అవార్డు" ను సీనియర్ మహిళా శాస్త్రవేత్తల విభాగంలో ఢిల్లీలో అందుకున్నారు.

## మూలాలు

## ఇతర లింకులు
* https://web.archive.org/web/20140310160606/http://www.rainbowhospitals.in/child-care/your-doctors/banjara-hills-hyderabad/pediatric-neurology/item/305-dr-radha-rama-devi/305-dr-radha-rama-devi.html
* https://web.archive.org/web/20160306110133/http://www.cdfd.org.in/servicespages/radha_rama_devi.html
* http://www.sehat.com/doctors-in-hyderabad/a-radha-rama-devi/874/1/

వర్గం:తెలుగువారిలో వైద్యులు
వర్గం:బయోటెక్నాలజీ శాస్త్రవేత్తలు
వర్గం:గుంటూరు జిల్లా మహిళా శాస్త్రవేత్తలు
మైసూరువారిపల్లె

**మైసూరువారిపల్లె** కడప జిల్లా రైల్వే కోడూరు మండలానికి చెందిన గ్రామం.

## గ్రామంలోని దర్శనీయ ప్రదేశములు/ దేవాలయాలు
### శ్రీ వేణుగోపాలస్వామివారి ఆలయo
#మైసూరువారిపల్లె పంచాయతీ గుంజన నది ఒడ్డున వెలసిన శ్రీ వేణుగోపాలస్వామివారి ఆలయ ద్వితీయ వార్షికోత్సవం, 2014, మార్చి-8 శనివారం నాడు వైభవంగా జరిగింది. ఉదయం మహాభిషేకం, కళ్యాణోత్సవం, మద్యాహ్నం బక్తులకు అన్నదానం నిర్వహించారు. తరువాత, సాయంత్రం గ్రామోత్సవం నిర్వహించారు.
#ఈ ఆలయంలో స్వామివారి కళ్యాణం, 2014, ఆగస్టు-6, బుధవారం నాడు, స్వామివారి కళ్యాణోత్సవాన్ని వైభవంగా నిర్వహించారు. అదే రోజున శ్రీ కూర శ్రీనివాసులు యాదవ్ భార్య శ్రీమతి లక్ష్మీదేవి నిర్మించి ఇచ్చిన మండపాన్ని గూడా ప్రారంభించారు. సాయంత్రం భజన కార్యక్రమాన్ని ఏర్పాటుచేసారు.

## మూలాలు
నాసిర్ జంగ్ మీర్ అహ్మద్

**నాసిర్ జంగ్***, * నిజాం-ఉల్-ముల్క్, సయీద్-ఉన్-నీసా బేగంల కుమారుడు. అతను 26 ఫిబ్రవరి 1712 న జన్మించాడు. అతడి అసలు పేరు **మీర్ అహ్మద్ అలీ ఖాన్ సిద్దికి బయాఫాండి.** 1748 లో తన తండ్రి తరువాత హైదరాబాద్ రాజ్య నిజాం గా అధికారం చేపట్టాడు. అతను *హుమాయున్ జా, నిజాం ఉద్-దౌలా, నవాబ్ మీర్ అహ్మద్ అలీ ఖాన్ సిద్దికి బహదూర్, నాసిర్ జంగ్, దక్కన్ నవాబ్ సుబదార్* అనే చాలా ఆడంబరమైన బిరుదును తీసుకున్నాడు. అయినప్పటికీ, అతన్ని నాసిర్ జంగ్ అని పిలుస్తారు. 

మొఘల్ చక్రవర్తి ముహమ్మద్ షా అతనికి నాసిర్ జంగ్ అనే బిరుదును ఇచ్చాడు, తరువాత తదుపరి మొఘల్ చక్రవర్తి అహ్మద్ షా బహదూర్ అతన్ని దక్కన్ యొక్క సుబేదార్గా నియమించి, అతనికి **నాసిర్-ఉద్-దౌలా** అనే బిరుదును ఇచ్చాడు.  

## అధికార ఆరోహణం
అతను 1748 జూన్ 1 నుండి 1750 వరకు హైదరాబాద్ రాజ్యాన్ని పరిపాలించాడు. 1737 నుండి 1741 వరకు అతడి తండ్రి ఢిల్లీలో ఉన్నప్పుడు అతను తన తండ్రికి డిప్యూటీగా నియమితుడయ్యాడు. 1739 లో నిజాం లేనప్పుడు బాజీరావ్, దక్కనుపై దాడి చేయడానికి ప్రయత్నించాడు. నాసిరకం శక్తి కారణంగా నాసిర్ జంగ్ బాజీరావును పిచ్ యుద్ధానికి బలవంతం చేశాడు. ఆ యుద్ధంలో మరాఠా పేష్వా నిర్ణయాత్మకంగా గెలిచాడు. 1741 లో అతను అధికారాన్ని స్వాధీనం చేసుకోవడానికి ప్రయత్నించాడు. కానీ ఔరంగాబాద్ లో*ఈద్ గా* మైదానంలో 1741 జూలై 23 న తన తండ్రి చేతిలో ఓడిపోయాడు. 

నిజాం-ఉల్-ముల్క్ మరణించాక హైదరాబాద్ రాజ్యాన్ని చేజిక్కించుకునేందుకు బ్రిటీష్ ఈస్టిండియా కంపెనీ సాయం తీసుకుని తన మేనల్లుడు ముజఫర్ జంగ్ తో సంఘర్షణ పడ్డారు. ఫ్రెంచి వారి మద్దతుతో సంఘర్షించిన ముజఫర్ జంగ్ ను నాసిర్ జంగ్ ఓడించి బందీని చేశారు. 1748 జూన్ 2 న బుర్హాన్పూర్ వద్ద సింహాసనం అధిష్ఠించాడు.

## రెండవ కర్ణాటక యుద్ధం
నిజాం-ఉల్-ముల్క్ మరణం తరువాత, నాసిర్ జంగ్ (నిజాం-ఉల్-ముల్క్ కుమారుడు), ముజఫ్ఫర్ జంగ్ (నిజాం-ఉల్-ముల్క్ మనవడు - తన కుమార్తె ద్వారా) మధ్య వారసత్వం కోసం అంతర్యుద్ధం జరిగింది. కర్ణాటక నవాబు కావాలని కోరుకునే చందా సాహిబ్ (అసలు పేరు హుస్సేన్ దోస్త్ ఖాన్) ముజఫ్ఫర్ జంగ్ తరపున చేరాడు. ఆర్కాట్లో నవాబ్ అన్వర్-ఉద్-దిన్ ముహమ్మద్ ఖాన్కు వ్యతిరేకంగా కుట్ర ప్రారంభించాడు.

యూరోపియన్లు దక్కన్, కర్ణాటక వ్యవహారాలలో నేరుగా జోక్యం చేసుకున్నారు. ఇది రెండవ కర్నాటక యుద్ధానికి దారితీసింది. ఐరోపాలో రెండు శక్తుల మధ్య శాంతి నెలకొన్న సమయంలో బ్రిటిష్ ఈస్ట్ ఇండియా కంపెనీ, ఫ్రెంచ్ కంపాగ్ని డి ఇండెస్ మధ్య అనధికారిక యుద్ధం జరిగింది. భారతీయ పొత్తుల ద్వారా ఫ్రెంచ్ శక్తిని పెంచడానికి ఈ ప్రాంతం యొక్క గందరగోళ రాజకీయాలను డూప్లే (ఫ్రెంచ్ గవర్నర్) నైపుణ్యంగా వాడుకోవడం దీనికి మూలం. 

ఆయా రాష్ట్రాల్లో అధికారంలోకి తీసుకురావడానికి ఫ్రెంచ్ వారు చందా సాహిబ్‌ను, ముజాఫర్ జంగ్‌నూ సమర్ధించారు. కానీ వెంటనే బ్రిటిష్ వారు జోక్యం చేసుకున్నారు. ఫ్రెంచ్ ప్రభావాన్ని తగ్గించడానికి వారు 1749 లో అంబూర్ యుద్ధంలో ఫ్రెంచ్ వారు చంపేసిన నవాబ్ అన్వర్-ఉద్-దిన్ ముహమ్మద్ ఖాన్ కుమారుడు మహ్మద్ అలీ ఖాన్ వాలాజాకూ, నాసిర్ జంగ్‌కూ మద్దతు ఇవ్వడం ప్రారంభించారు. 

1750 నాటికి ప్రత్యర్థులను ఓడించడం, హత్య చేయడం, తమ మద్దతుదారులను సింహాసనంపై ఉంచడంలో డెక్కన్ లోను, కర్నాటక లోనూ ఫ్రెంచ్ వారు తొలి విజయాలు సాధించారు. అలాంటి సమయంలోనే, నాసిర్ జంగ్ 1750 డిసెంబరు 16 న కర్నూలు నవాబైన పఠాన్ హిమ్మత్ ఖాన్ చేతిలో జింగీకి సమీపంలో ఉన్న డూప్లే-ఫతాబాద్ (సరసంగుపెట్టై) వద్ద హతుడయ్యాడు. ఖుల్దాబాద్ లోని బుర్హాన్ ఉద్-దిన్ ఘారిబ్ సమాధి వద్ద ఆయన్ను సమాధి చేసారు. ఆ తరువాత, ముజఫ్ఫర్ జంగ్ హైదరాబాద్ సింహాసనం అధిష్ఠించాడు.

## మూలాలు

వర్గం:అసఫ్ జాహీ రాజులు
వర్గం:1712 జననాలు
వర్గం:1750 మరణాలు
జాగువారి పల్లి

**జాగువారిపల్లె** తిరుపతి జిల్లా పుల్లంపేట మండలానికి చెందిన రెవెన్యూయేతర గ్రామం. ఉడుములవారిపల్లె ఈ గ్రామ పంచాయతీ పరిధిలోని ఒక గ్రామం.

## మూలాలు
దేవ్‌భూమి ద్వారక జిల్లా

గుజరాత్ రాష్ట్ర 33 జిల్లాలలో దేవ్‌భూమి ద్వారకా జిల్లా (హిందీ:) ఒకటి. ఇది గుజరాత్ రాష్ట్ర దక్షిణ సముద్రతీరంలో గల్ఫ్ ఆఫ్ కచ్ తీరంలో ఉంది. ఖంబాలియా పట్టణం జిల్లాకేంద్రంగా ఉంది. 2013 ఆగస్టు 15న జామ్‌నగర్ జిల్లాలోని కొంతభూభాగం వేరుచేసి దేవ్‌భూమి ద్వారకా జిల్లా రూపొందొంచబడింది.

## తాలూకాలు
* ద్వారక
* భంవద్
* కల్యాణపూర్
* ఖంబలియా

## గంణాంకాలు
దేవ్‌భూమి ద్వారకా జిల్లా జనసంఖ్య 694,719, వైశాల్యం 5,684 చ.కి.మీ, జనసాంధ్రత 122.

## సరిహద్దు ప్రాంతాలు

## మూలాలు

## వెలుపలి లింకులు

*jamnagar.org
*New Dwarka District announced

## వెలుపలి లింకులు

వర్గం:గుజరాత్ జిల్లాలు
వర్గం:2013 స్థాపితాలు
ఛోటా ఉదయపూర్ జిల్లా

thumb|బోడెలి సమీపంలోని ఒర్సాంగ్ నది
thumb|గుజరాత్ లో చోటా ఉదయపూర్ ఉనికి
గుజరాత్ రాష్ట్ర 33 జిల్లాలలో చోటా ఉదయపూర్ జిల్లా ఒకటి. వదోదరా జిల్లా నుండి కొనభూభాగం వేరుచేసి ఈ జిల్లా రూపొందించబడింది.2013 జనవరి 26 గుజరాత్ రాష్ట్ర 28వ జిల్లాగా చోటా ఉదయపూర్ జిల్లా ఏర్పాటు చేయబడింది.

## గణాంకాలు
చోటా ఉదయపుర్ జిల్లా గిరిజన ప్రజలు అధికంగా నివసిస్తున్నారు. జిల్లాకేంద్రం వదోదరాకు 110 కి.మీ దూరంలో ఉంది. జిల్లా సరిహద్దులో మధ్యప్రదేశ్ రాష్ట్రం ఉంది. అధికార వికేద్రీకరణ, ప్రభుత్వపధాకాలు ప్రజలకు చేరువ చేయడానికి ఈ జిల్లా రూపొందించబడింది. గుజరాత్ రాష్ట్ర అసెంబ్లీ ఎన్నికలు ప్రకటించిన తరువాత అప్పిటి అధికారంలో ఉన్న " భారతీయజనతా పార్టీ " 7 కొత్త జిల్లాల ఏర్పాటును ప్రతిపాదించింది.గుజరాత్ రాష్ట్రంలో అత్యధికంగా ఉన్నాజిల్లాలో చోటాఉదయపూర్ మూడవ స్థానంలో ఉంది. మొదటి రెండు స్థానాలలో నర్మద (జిల్లా) జిల్లా, తపిజిల్లా జిల్లాలు ఉన్నాయి.

## భౌగోళికం
జిల్లాలో 6 తాలూకాలు ఉన్నాయి : చోటా ఉదయపూర్, పవి జెత్పూర్, కవంత్, నస్వది, సంఖెద, కొత్తగా రూపొందించిన బొదెలి తాలూకా ఉన్నాయి. చోటా ఉదయపూర్ పట్టణం జిల్లాకు కేంద్రగా ఉంది.

## నైసర్గికం
చోటా ఉదయపుర్ జిల్లాలో అరణ్యాల వైశాల్యం 75,704 హెక్టార్లు. జిల్లాలో డోలోమైట్, ఫ్లోరైట్, గ్రానైట్, శాండ్ స్టోన్ మొదలైన గనులు ఉన్నాయి. జిల్లాలో పెద్ద డైరీ ఫాం ఉంది. జిల్లాలో నివసిస్తున్న రాథ్వా గిరిజనులు పాలు, లిక్కర్, మిశ్రత వర్ణాలను ఉపయోగించి వారు నివసించే గృహాల గోడల మీద పితోరా మురల్ పెయింటింగులను చిత్రిస్తుంటారు. 

## మూలాలు

## వెలుపలి లంకెలు

 
 

వర్గం:2013 స్థాపితాలు
వర్గం:గుజరాత్ జిల్లాలు
మహబూబ్‌నగర్ నగరపాలక సంస్థ

**మహబూబ్‌నగర్ నగరపాలక సంస్థ** **మహబూబ్‌నగర్** జిల్లాకు చెందిన నగరపాలక సంస్థ. 1952లో మూడవశ్రేణి పురపాలక సంఘంగా ఏర్పడింది. 1959లో రెండోగ్రేడుగా, 1983లో మొదటి గ్రేడుగా, 2004లో స్పెషల్ గ్రేడుగా అప్‌గ్రేడ్ చెందింది. 2012లో సమీపంలోని 10 పంచాయతీలు ఈ పురపాలక సంఘం పరిధిలో చేర్చి సెలెక్షన్ గ్రేడు పురపాలక సంఘంగా మార్చారు. దీన్ని నగరపాలక సంస్థగా చేయాలనే ప్రతిపాదనను కూడా ప్రభుతానికి పంపిననూ వాస్తవరూపం దాల్చలేదు.
## జనాభా
పురపాలక సంఘం పరిధిలో 2001 నాటికి జనాభా 130986 కాగాం 2011 నాటికి 157902కు పెరిగింది. 
## ఆదాయం
2010-11 ఆర్థిక సంవత్సరం నాటికి ఈ సంఘం ఆదాయం 703.70 లక్షలు, వ్యయము 603.28 లక్షలు.
## ఎన్నికలు
ఈ పురపాలక సంఘాణికి 1952లో తొలిసారిగా ఎన్నికలు జరుగగా కాంగ్రెస్ పార్టికి చెందిన శంకర్ రావు తొలి చైర్మెన్‌గా ఎన్నికయ్యారు. అప్పటినుంచి 10 సార్లు ఎన్నికలు జరిగాయి. 2014, మార్చి 30న మళ్ళీ ఎన్నికలు నిర్వహిస్తున్నారు.
## మూలాలు

వర్గం:1952 స్థాపితాలు
వర్గం:తెలంగాణ నగర పాలక సంస్థలు
పాటణ్ జిల్లా

గుజరాత్ రాష్ట్ర 33 జిల్లాలలో **పాటణ్ జిల్లా** (గుజరాతీ:પાટણ જિલ્લો) ఒకటి. పాటణ్ పట్టణం జిల్లాకేంద్రంగా ఉంది.జిల్లా గుజరాత్ రాష్ట్ర ఉత్తర భూభాగంలో ఉంది. జిల్లా వైశాల్యం 5740 చ.కి.మీ. జిల్లాలోని హర్జి, సమి కచ్ సరిహద్దు ప్రాంతం చాలా సున్నితమైనవి. ఇక్కడి నుండి పాకిస్థాన్ సరిహద్దు వరకు నివాసాలు లేకపోయినప్పటికీ దేశ సరిహద్దు మాత్రం దూరంగానే ఉంది.
## సరిహద్దులు
పాటణ్ జిల్లా ఉత్తర, ఈశాన్య సరిహద్దులో బనస్ కాంతా జిల్లా, తూర్పు, ఆగ్నేయ సరిహద్దులో మహెసనా జిల్లా, తూర్పు, దక్షిణ సరిహద్దులో సురేంద్రనగర్ జిల్లా, పశ్చిమ సరిహద్దులో కచ్ జిల్లా, కచ్ ను నాను రాన్ ఉన్నాయి.

## పేరువెనుక చరిత్ర
జిల్లాకేంద్రం అయిన పాటణ్ పేరు జిల్లాకు పెట్టబడింది. గుజరాత్ ప్రాంతానికి పురాతన, మధ్యయుగ ప్రారంభంలో ఇది రాజధానిగా ఉండేది. కె.ఎం ముంషీ నవలలలో ఈ ప్రాంతం ప్రస్తావన ఉంది. రాజా వనరాజ్ చవదా ఈ నగరాన్ని స్థాపించి దీనికి తన విశ్వసపాత్రుడు రాజ్యస్థాపనకు మారదర్శి, ప్రాణ మిత్రుడు అయిన అనహిల్‌పూర్ పాటణ్ (అనహిల్‌వద్ పాటణ్) పేరు పెట్టాడు. అప్పటి దక్షిణ దేశపు రాజు ఆధినంలో ఉన్న రాజును ఎదిరిస్తూ ప్రాంతీయ గిరిజనులు, పౌరులు, పంచసారా రాజు వనరాజు చవద తండ్రి సైన్యంలోని యుద్ధవీరుల సాయంతో దీర్ఘకాలం యుద్ధం చేసి ఈ ప్రాంతం మీద విజయం సాధించి పాటణ్ రాజ్యస్థాపన చేసాడు. తరువాత ఈ ప్రాంతాన్ని భీందేవ్, కుమర్‌పాల్, సిద్ధరాజ్, కామదేవ్ వంటి పలువురు పాలించారు.
.

## చరిత్ర
పాటణ్ జిల్లా 2000లో రూపొందించబడింది. మునాటి మహెసనా జిల్లాలోని సమి, హరిజ్, చనాస్మ, సిధ్పూర్, పాటణ్ తాలూకాలనూ, మునుపటి బనస్ కాంతా జిల్లాలోని రాధన్‌పూర్, సాంతల్‌పూర్ తాలూకాలను కలిపి పాటణ్ జిల్లా రూపొందించబడింది.

## విభాగాలు
జిల్లాలో 7 తాలూకాలు ఉన్నాయి : పాటణ్, సంతల్పుర్, ఉన్నరధన్పూరు, సిద్ధ్పుర్, హరిజ్, సామీ, చనస్మ.
## పర్యాటక ఆకర్షణలు
జీల్లాప్రధాన కార్యాలయం పాటణ్ (గుజరాత్) నగరంలో ఉంది. పాటణ్, మొదెర పర్యాటక ఆకర్షణలుగా ఉన్నాయి. పాటణ్ నగరంలో పలు సంప్రదాయ వారసత్వం, చారిత్రక ప్రాధాన్యత కలిగిన ప్రదేశాలు ఉన్నాయి. సహస్రలింగాల సరసు, రణకై వావ్ (లోతైన బావి), పంచసర్ జైన్ ఆలయంలో జైన్ సంప్రదాయానికి సంబంధించిన పలు పురాతన వ్రాతపతులు ఉన్నాయి.
జిల్లాలో ఇప్పటికీ 150 కంటే అధికమైన జైన్ ఆలయాలు ఉన్నాయి. వీటిలో పంచసర్ పర్స్వనాథ్, షమ్ల ఆలయాలు చాలా ఖ్యాతి గడించాయి. పాటణ్‌లో పలు వైద్యకేంద్రాలు ఉన్నాయి. 
గుజరాత్ రాష్ట్రానికి పాటణ్ మెడికల్ కేంద్రమని నిస్సహాయంగా చెప్పవచ్చు.

## [[2001]] లో గణాంకాలు

## సోలార్ ప్రాజెక్ట్
గుజరాత్‌లో ఆసియాలోనే 500 మె.వా విద్యుత్తును ఉత్పత్తి చేయగలిగిన అతిపెద్ద సోలార్ ఎనర్జీ పార్క్ స్థాపినాచాలని ప్రతిపాదించారు.

## జిల్లా ప్రముఖులు

* చునీలాల్ వైద్య, ప్రముఖ స్వాతంత్ర్య సమర యోధుడు, సర్వోదయ నాయకుడు

## ఇవి కూడా చూడండి

* రుద్ర మహాలయ ఆలయం
* రాధన్‌పూర్ చరిత్ర

## సరిహద్దు ప్రాంతాలు

## మూలాలు

## వెలుపలి లింకులు
* Patan district Panchayat, Official website
* Patan district collectorate website 
* http://www.onefivenine.com/india/villag/Patan List of places in Patan

వర్గం:2000 స్థాపితాలు
వర్గం:పఠాన్ జిల్లా
వర్గం:భారతదేశం లోని జిల్లాలు
వర్గం:గుజరాత్ జిల్లాలు
మోర్బి జిల్లా

గుజరాత్ రాష్ట్ర 33 జిల్లాలలో మోర్బి జిల్లా (గుజరాతీ: મોરબી જિલ્લો) ఒకటి.2013 ఆగస్టు మాసం 15న 67వ స్వాతంత్ర్య దినం రోజున పలు ఇతర జిల్లాలతో మోర్బి జిల్లా కూడా రూపొందించబడింది.. మోర్బి పట్టణం జిల్లాకేంద్రంగా ఉంది.

## సరిహద్దులు
మోర్బి జిల్లా ఉత్తర సరిహద్దులో కచ్ జిల్లా, తూర్పు సరిహద్దులో సురేంద్రనగర్ జిల్లా, దక్షిణ సరిహద్దులో రాజకోట్ జిల్లా, పశ్చిమ సరిహద్దులో జామ్‌నగర్ జిల్లాలు ఉన్నాయి.

## పేరువెనుక చరిత్ర
జిల్లా కేంద్రం మోర్బీ పేరును జిల్లాకు పెట్టారు. భూర్జు రాజులు నెమళ్ళును మోర్బి అంటారని మోర్బి అంటే నెమలి అని ఇక్కడ నెమళ్ళు అధికంగా ఉన్నందున ఈప్రాంతానికీ పేరు వచ్చుందని భావిస్తున్నారు.

## [[2001]] లో గణాంకాలు

## సరిహద్దు ప్రాంతాలు

## మూలాలు

## వెలుపలి లింకులు

* http://articles.timesofindia.indiatimes.com/2013-08-14/ahmedabad/41408891_1_districts-talukas-independence-day 


వర్గం:2013 స్థాపితాలు
వర్గం:గుజరాత్ జిల్లాలు
మహీసాగర్ జిల్లా

గుజరాత్ రాష్ట్ర 33 జిల్లాలలో మహిషానగర్ జిల్లా (గుజరాతీ:મહીસાગર જિલ્લો) ఒకటి. మహిషనగర్ జిల్లా 2013 జనవరి 26 న గుజరాత్ రాష్ట్ర 28 వ జిల్లాగా అవతరించింది. పంచ్‌మహల్స్, ఖేడా జిల్లాల నుండి కొంత భూభాగం వేరుచేసి ఈ జిల్లా రూపొందించబడింది. లూనావాడ పట్టణం జిల్లాకేంద్రంగా ఉంది.,2013 ఆగస్టు 15 న గోద్రారోడ్ వాద్ద కలెక్టర్ కార్యాలయం తెరచిన తరువాత ఈ జిల్లా పూర్తిస్థాయిలో పనిచేయడం మొదలైంది..

## తాలూకాలు
మహిషాగర్ జిల్లాలో 6 తాలూకాలు ఉన్నాయి.
* కాంపూర్ (గుజరాత్) 
* కదన 
* విర్పూర్ (ఖెద) 
* సంత్రంపూర్ 
* లూనావాడ 
* బాలాసినోర్

## మూలాలు

## వెలుపలి లింకులు

వర్గం:2013 స్థాపితాలు
కంసుడు

**కంసుడు** భాగవత పురాణంలోని ఒక పాత్ర. 

ఉగ్రసేనుడు అనె యాదవ రాజుకు కొడుకు. మధురాపురమునకు రాజు. శ్రీకృష్ణుని మేనమామ. ఇతడు పూర్వజన్మమునందు కాలనేమి అను రాక్షసుడు. కనుక ఈ జన్మమందును ఆవాసన తప్పక దేవతలకు విరోధియై అనేకులను రాక్షసులను తోడుచేసికొని సాధువులను బాధించుచుండును. ఇట్లు ఉండి ఒకనాడు తన చెల్లెలు అగు దేవకీదేవిని వసుదేవునకు ఇచ్చి వివాహముచేసి ఆవధూవరులను రథముమీఁద కూర్చుండఁబెట్టుకొని తాను సారథియై మిక్కిలి ఉత్సాహముతో రథమును తోలుకొని పోవుచు, "నీచెల్లెలి యొక్క యెనిమిదవ కొడుకు నిన్ను చంపును" అను మాట ఒకటి చెవిని పడఁగానే మనసు చలింపఁగా, తటాలున రథమునుండి దిగి చెల్లెలు ఐన దేవకీ దేవిని కొప్పుపట్టి ఈడ్చి నేలఁబడవేసి తల నరికి చంపఁబోయెను. అప్పుడు వసుదేవుఁడు బహువిధముల వేఁడుకోఁగా, చంపక విడిచి పెట్టి అది నిమిత్తముగా దేవకీవసుదేవులకు సంకెళ్లువేసి కారాగృహమునందు ఉంచి దేవకి కన్నకొడుకులను ఎల్లను చంపుచువచ్చి, కడపట యోగమాయవల్ల కృష్ణుఁడు వ్రేపల్లెలో నందునియింట చేరి ఉన్న సమాచారముతెలిసి, అతని చంపుటకు బహుప్రయత్నములుచేసి కడపట అతనిచేతనే చంపబడెను.

## మూలాలు
* పురాణనామచంద్రిక (యెనమండ్రం వెంకటరామయ్య) 1879

వర్గం:పురాణ పాత్రలు
నారా రోహిత్

**నారా రోహిత్** భారతీయ సినిమా నటుడు, నిర్మాత. అతను తెలుగు సినిమా రంగానికి చెందిన వాడు. నారా రోహిత్ *ఆరన్ మీడియా వర్క్స్* సంస్థ అధినేత. రోహిత్ న్యూయార్క్ ఫిలిం అకాడెమీ పూర్వవిద్యార్థి. బాణం, సోలో, ప్రతినిధి, రౌడీ ఫెల్లో, అసుర, జ్యో అచ్యుతానంద వంటి చిత్రాలలో నటనకు ఆయన గుర్తింపు పొందాడు. అతని తండ్రి నారా రామ్మూర్తి నాయుడు చంద్రగిరి నియోజక వర్గం మాజీ శాసన సభ్యుడు. కాగా, ఆంధ్రప్రదేశ్ ముఖ్యమంత్రి నారా చంద్రబాబునాయుడు ఇతని పెదనాన్న.

## వివాహం
నారా రోహిత్ ‘ప్రతినిధి 2’ హీరోయిన్ శిరీషా లెల్లతో 2024 అక్టోబర్ 13న హైదరాబాద్‌లోని హైటెక్స్ నోవాటెల్‌లో నిశ్చితార్థం చేసుకున్నాడు. ఆయన వివాహం అక్టోబర్ 30న హైదరాబాద్‌లోని అజీజ్‌నగర్‌లోని ఓ ఫంక్షన్‌ హాలులో జరిగింది.

## సినిమాలు

### నటుడిగా

### నిర్మాతగా

### వ్యాఖ్యాతగా

### గాయకుడిగా

## మూలాలు

వర్గం:తెలుగు సినిమా నటులు
వర్గం:1984 జననాలు
వర్గం:సినీ వారసత్వం గల తెలుగు సినిమా వ్యక్తులు
రాజిందర్ కౌర్ భట్టల్

రాజీందర్ కౌర్ బట్టల్ భారతదేశంలోని పంజాబ్ రాష్ట్రానికి ఎనిమిదవ ముఖ్యమంత్రిగా పనిచేసింది. ఆమె పంజాబ్ నుండి మొదటి మహిళా ముఖ్యమంత్రి, ముఖ్యమంత్రి పదవి తర్వాత ఆమె మొదటి ఉప ముఖ్యమంత్రి. ఆమె లాహోర్లో జన్మించింది.
## రాజకీయ ప్రస్థానం

రాజీందర్ కౌర్ బట్టల్ పంజాబ్ రాష్ట్రంలో మొదటి మహిళా ముఖ్యమంత్రిగా కాంగ్రెస్ ప్రభుత్వంలో బాధ్యతలను చేపట్టింది. 2004 జనవరి నెలలో ఈమె పంజాబ్ రాష్ట్ర ఉప ముఖ్యమంత్రి బాధ్యతలును చేపట్టి 2007 మార్చి 1 వరకు నిర్వహించింది.
వర్గం:పంజాబ్ ముఖ్యమంత్రులు
వర్గం:1945 జననాలు
వర్గం:మహిళా రాజకీయ నాయకులు
వర్గం:భారత రాష్ట్రాల మహిళా ఉప ముఖ్యమంత్రులు
మంజు సింగ్

**మంజు సింగ్** (జననం 1948) భారతీయ సినిమా నటి, నిర్మాత. ఈమె అనేక టి.వి సీరియళ్ళకు నిర్మాతగా యున్నారు. ఆమె దూరదర్శన్ చానల్ లోని "షో థీమ్"తో తన కెరీర్ ప్రారంభించారు. ఈమె స్వాతంత్ర్య సమరయోధుడు భగత్ సింగ్ పై "ఔర్ ఏక్ కహానీ" అనే సీరియల్ ను నిర్మించారు. అది ఏడు హీరోహోండా అవార్డులను 2006 లో పొందారు.

ఆమె దూరదర్శన్ లో బాలల కొరకు ప్రముఖ షో "ఖేల్ ఖిలోనె"ను నిర్వహిస్తునారు..

As an actress she probably best known for her role as the sister of Amol Palekar's character in the superhit film *[[Gol Maal]]*. She has recently appeared as Harman Baweja's mother in *[[What's Your Raashee?]]*.

## టెలివిజన్ సీరియల్స్
* *Show Theme* - Producer
* *Ek Kahani* - Producer
* *Aur Ek Kahani* - Producer
* *Khel Khilone*
* *Swaraj*  - Producer
* *Janam Samjha Karo* (starring Smriti Irani)  - Producer
## మరణం
మంజూ సింగ్‌ 2022 ఏప్రిల్ 15న ముంబైలోని ఆమె నివాసంలో గుండెపోటుతో మరణించింది.

## మూలాలు

## ఇతర లింకులు
*

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:1948 జననాలు
వర్గం:భారతీయ టెలివిజన్ నిర్మాతలు
వర్గం:జీవిస్తున్న ప్రజలు
వర్గం:Indian television presenters
వర్గం:Festival directors
కలకట వారిపల్లె

**కలకట వారిపల్లె**, అన్నమయ్య జిల్లా సదుం మండలానికి చెందిన రెవెన్యూయేతర గ్రామం

## మూలాలు

## వెలుపలి లంకెలు
వనపర్తి పురపాలకసంఘం

**వనపర్తి పురపాలక సంఘము** వనపర్తి జిల్లాకు చెందిన 1 పురపాలక సంస్థ ఇది 1984 నుంచి పురపాలక సంఘంగా ఉన్నది. అంతకు క్రితం 1962 నుంచి 1966 వరకు కూడా పురపాలక సంఘంగా ఉండేది. ఆ కాలంలో బాలకృష్ణయ్య పురపాలక సంఘం చైర్మెన్‌గా పనిచేశారు. మేజర్ గ్రామపంచాయతీగా మార్పు చేసిన పిదప కూడా బాలకృష్ణయ్య సర్పంచిగా ఎన్నికయ్యారు. 1983లో ఈయన వనపర్తి నుంచి శాసనసభకు ఎన్నికయ్యారు. ప్రస్తుతం ఇది మూడవ గ్రేడు పురపాలక సంఘంగా కొనసాగుతోంది.

## జనాభా
2001 నాటికి పట్టణ జనాభా 50262 కాగా, 2011 నాటికి 60949కు పెరిగింది.
## ఆదాయ-వ్యయములు
2012-13 నాటికి పురపాలక సంఘం ఆదాయం 7.09 కోట్ల రూపాయలు, ఖర్చు 5.40 కోట్ల రూపాయలు.

## మూలాలు

వర్గం:తెలంగాణ పురపాలక సంఘాలు
వర్గం:వనపర్తి
వర్గం:వనపర్తి జిల్లా పురపాలక సంఘాలు
జై సమైక్యాంధ్ర పార్టీ

thumb|నల్లారి కిరణ్ కుమార్ రెడ్డి జై సమైక్యాంధ్ర పార్టీ, స్థాపకుడు, అద్యక్షుడు
**జై సమైక్యాంధ్ర పార్టీ,** ఆంధ్రప్రదేశ్ ను విడగొట్టి, తెలంగాణా, సీమాంధ్ర లను ఏర్పాటు చేసిన సందర్భంలో మాజీ ముఖ్యమంత్రి నల్లారి కిరణ్ కుమార్ రెడ్డి నాయకత్వాన ఏర్పడ్డ పార్టీ**జై సమైక్యాంధ్ర పార్టీ** (జే.ఎస్.పి.)

## వ్యవస్థాపక కమిటీ
* పార్టీ అధ్యక్షుడు: నల్లారి కిరణ్ కుమార్ రెడ్డి.
* వ్యవస్థాపక అధ్యక్షుడు: చుండ్రు శ్రీహరిరావు
* కార్యదర్శి: జి.గంగాధర్
* వ్యూహకర్త: లగడపాటి రాజగోపాల్.
* ఉపాధ్యక్షులు: సాయిప్రతాప్, సబ్బం హరి, ఉండవల్లి అరుణ్ కుమార్, జి.వి.హర్షకుమార్, ఎస్. శైలజానాథ్, పితాని సత్యనారాయణ.
## విధానం
ఆత్మగౌరవం, ఆంధ్రప్రదేశ్ ను సమైక్యంగా వుంచడం. జర్మనీ ఏకీకరణ లాగా తెలంగాణా, సీమాంధ్రలను ఏకీకరించి సమైక్యంగా వుంచడం. 
## మూలాలు

వర్గం:ఆంధ్రప్రదేశ్ రాజకీయ పార్టీలు
వర్గం:2014 స్థాపితాలు
జితేందర్ కౌర్ అరోరా

**జితేందర్ కౌర్ అరోరా** మైక్రోబయాలజీ రంగంలో శాస్త్రవేత్త. పంజాబ్ లో జన్మించారు. ఉన్నత చదువుల అనంతరం "మహిళల ప్రగతి పథంలో సైన్స్ అండ్ టెక్నాలజీ" అనే అంశం మీద పరిశోధన చేసి పి.హెచ్.డి సాధించారు. ఈమె వెలువరించిన పరిశోధనా గ్రంథానికి "నేషనల్ అవార్డ్" లభించింది. ఈ జాతీయ స్థాయి అవార్డును పొందిన తొలి భారతీయ పరిశోధకురాలుగా ఘన కీర్తినార్జించింది.
## జీవిత విశేషాలు
డాక్టర్ జితేందర్ కౌర్ విద్యార్థిని దశనుంచే మేథోపరిణితితో పాటు సృజనాత్మకతను సంతరించుకుంది. డిగ్రీ విద్యలో, పోస్ట్ గ్రాడ్యుయేషన్ తో పాటు ఉత్తమస్థాయి విద్యార్థినిగా పలు అవార్డులు అందుకున్నారు. మైక్రో బయాలజీ రంగంలో పేరు ప్రతిష్ఠలు పొందిన మొట్టమొదటి మహిళగా కూడా గుర్తింపు పొందారు.

2009 లో పంజాబ్ రాష్ట్ర ప్రభుత్వం వారి స్టేట్ కౌన్సిల్ ఫర్ సైన్స్ అండ్ టెక్నాలజీ శాఖకు డైరక్టరుగా నియమితులైనారు. ఈమె తన పదవికి మరింత రాణింపు తీసుకురావడానికి తన పరిశోధనా ఫలాలను గ్రామీణ మహిళల ఆర్థిక పరిస్థితిని అభివృద్ధి చేయడానికి అవిరళ కృషి చేస్తున్నారు. మన దేశంలో అనాదిగా మూలికా వైద్యానికి ఎంతో ఆదరణ ఉంది. దేశంలో 7500 రకాల ఔషధ మొక్కలను గుర్తించినా, ఈ నాటికి 1500 రకాల మొక్కలను మాత్రమే వైద్య చికిత్సకు వాడుతున్నారు. మూలికా వైద్యంతో పాటు ఆయుర్వేదం, అల్లోపతి మందుల్లో సైతం ఔషధ మొక్కలు, వాటి ఉత్పత్తులను వినియోగించడం మీద డాక్టర్ జితేందర్ కౌర్ దృష్టి 
సారించారు.

ఆమె రాష్ట్ర మహిళలకు స్ఫూర్తి ప్రదాతగా నిలిచారు. ఎన్వినాన్‌మెంట్ ఫ్రెండ్లీ ఎరువుల తయారీ వాడకం మిద రాష్ట్ర ప్రభుత్వం రూపొందించిన ప్రాజెక్టుకు ప్రాజెక్టు ఆఫీసరుగా అదనపు బాధ్యతలు కూడా నిర్వహిస్తున్నారు. ఈమె పరిశోధనా కృషి గ్రామీణ ప్రజలకు అందుబాటులోనికి రావడంతో, యువ మహిళా శాస్త్రవేత్తలకు ఆదర్శప్రాయంగా నిలిచారు

## మూలాలు

## ఇతర లింకులు
* రాష్ట్రపతి అబ్దుల్ కలాం చేతులమీదుగా అవార్దు పొందుతున్న కౌర్
* https://web.archive.org/web/20120919090651/http://www.rainbowskill.com/business/business-womans/indias-top-ten-business-women.php

వర్గం:భారతీయ మహిళా శాస్త్రవేత్తలు
విశ్రవసుడు

**విశ్రవసుడు** పులస్త్యుని కుమారుడు. రామాయణంలో పేర్కొన్న ఋషి. ఈయన మంచి పండితుడిగా పేరు గాంచాడు. తపస్సు చేసి అనేక శక్తులు సంపాదించి ఋషులలో మంచి పేరు సంపాదించాడు. రామాయణంలో ప్రతినాయకుడైన రావణుడికి తండ్రి.

## జీవిత విశేషాలు
విశ్రవసుని పుట్టుక గురించి రామాయణంలో ఉంది. ఒకసారి పులస్త్యుడు మేరు పర్వత ప్రాంతంలో ఉన్న తృణబిందుడు ముని ఆశ్రమంలో నియమ నిష్ఠలతో కూడిన తపస్య జీవితం సాగించేవాడు. విశ్రవసు ఏకాంతంలో ఎంతో శ్రద్ధగా తపమాచరించుచున్నప్పటికీ ఇతర ఋషుల కూతుర్లు తమ నృత్య వినోదన గానములతో అతని ప్రశాంతతకు భంగం కలిగించేవారు. పులస్త్యుడిని వీరి చర్యలు నచ్చక వారిని విశ్రవసు నుంచి దూరంగా ఉంచడానికి అతని దృష్టి తమ మీద పడిన వారు వెంటనే గర్భం దాలుస్తారు అని నియమం విధిస్తాడు. ఆ కఠిన నియమం గురించి భయపడ్డ యువతులు వెంటనే అక్కడి నుంచి దూరంగా వెళ్ళిపోతారు. అప్పటి దాకా అక్కడ లేని, తృణబిందు కుమార్తె అయిన మానిని అప్పుడే తన స్నేహితుల్ని వెతుక్కుంటూ అక్కడికి వచ్చి విశ్రవసు దృష్టిలో పడుతుంది. వెంటనే తాను గర్భవతి అయిన విషయం గమనించి పరుగున వెళ్ళి తన తండ్రికి ఆ విషయం గురించి చెబుతుంది. అప్పుడు తృణబిందుడు పులస్త్యుని తన కుమార్తెను వివాహం చేసుకోమని అభ్యర్థిస్తాడు. అందుకు అతను అంగీకరించి ఆమెను వివాహం చేసుకుని ఆ ఆశ్రమంలోనే జీవనం సాగిస్తుంటాడు. తన భార్య యొక్క ఉత్తమ ప్రవర్తన గురించి సంతృప్తి చెందిన పులస్త్యుడు తమకు పుట్టే సంతానం తమ ఉత్తమ గుణాలను పొందుతాడని, అతనికి విశ్రవసు అని పేరు పెడుదామని చెబుతాడు.

విశ్రవసు పెరిగి పెద్దవాడై గొప్ప ఋషి అవుతాడు. వేదాధ్యయనం చేస్తూ ఐహిక సుఖాల నుంచి దూరంగా ఉంటాడు. భరద్వాజ ముని విశ్రవసుని గొప్పతనం గుర్తించి అతనికి తన కుమార్తె అయిన ఇలబిలను ఇచ్చి వివాహం చేస్తాడు. ఆమె ద్వారా విశ్రవసునికి సంపదలకు అధిపతి అయిన వైశ్రవణుడు లేదా కుబేరుడు పుట్టాడు. కుబేరుడికి లంకా రాజ్యాన్ని ఏలుకోమని బ్రహ్మ వరం ఇచ్చాడు.
రాక్షసుడైన సుమాలి తన కూతురు కైకసిని విశ్రవనుని భర్తగా పొందమనీ, అప్పుడు ఆమెకు కుబేరుని తలదన్నే పుత్రులను పొందవచ్చనీ చెబుతాడు. విశ్రవసుడు యజ్ఞం చేస్తుండగా ఆయనను సమీపించిన కైకసి తన తండ్రి కోరికను ఆయన ముందుంచుతుంది. సర్వజ్ఞుడైన విశ్రవసుడు జరగబోయే విషయం ముందుగానే గ్రహించి, తాము వివాహం చేసుకుంటే పుట్టబోయే సంతానం ప్రజలను పీడించే రాక్షసులు అవుతారని చెబుతాడు. కానీ తమ చివరి సంతానం మాత్రమే వారి గుణములను పొందగలడని చెబుతాడు. విశ్రవసుడి గొప్పతనాన్ని వదులుకోలేక, తండ్రి కోరికను కాదనలేక, కైకసి ఆయన చెప్పినట్లే కానిమ్మని కోరుతుంది. అలా ఆమెకు రాక్షస ప్రవృత్తి కలిగిన రావణుడు, కుంభకర్ణుడు, శూర్పణఖ, రాక్షసుడైనా ధర్మ ప్రవర్తన కలిగిన విభీషణుడు సంతానంగా జన్మించారు.

విశ్రవసుడు రావణాసురునికి తపస్సు చేయడం, యజ్ఞాలు నిర్వహించడం, వేదాలు మొదలైనవి నేర్పాడు.
రావణాసురుడు కుబేరుని చెందిన లంకను స్వాధీనం చేసుకొమ్మన్నప్పుడు, వారిద్దరి మధ్య గొడవలు లేకుండా ఉండటం కోసం తన సవతి తమ్ముని కోసం దానిని విడిచిపెట్టమని కోరగా కుబేరుడు లంకను విడిచిపెట్టి కైలాస శిఖరాలు చేరి లోకపాలుడిగా మారాడు.

విశ్రవసుని మూడవ భార్య కైకసి చెల్లెలు అగు పుష్పోత్కట. ఆమె యందు ఆయనకు మహోదరమహాపార్శ్వాదులు జన్మించారు. నాల్గవభార్య కైకసి రెండవచెల్లెలు అగు రాకా. ఆమె ఖర దూషణ త్రిశిరులను కన్నది.

## మూలాలు

వర్గం:పురాణ పాత్రలు
హేమచంద్రుడు

**హేమచంద్రుడు**   సంస్కృత పండితుఁడు. ఇతఁడు శాలివాహన శక 1100 సంవత్సరములప్పుడు ఉండినట్లు తెలియవచ్చుచున్నది. హేమచంద్రకోశము అను ఒక నిఘంటువు ఇతఁడు రచించెను. 

హేమచంద్రుడు (12వ శతాబ్దం) తన త్రిషష్ఠిలాకపురుష చరిత్రమున ఏడవ పర్వములో రామకథను మరల రచించెను. దీనినే హేమచంద్రుని రామచరితమనియు, జైన రామాయణమనియు పిలుస్తారు. అది రాక్షస వానరుల వృత్తాంతముతో ప్రారంభమగును. నాల్గవ సర్గము మొదలు అదవ సర్గ చివరి వరకు సీతారామలక్ష్మణుల కథ వర్ణించబడినది. ఈ గ్రంథము ననుసరించెయే 16అ శాతాబ్దమున రాజవిజయసూరి శిష్యుడయిన దేవ విజయ గణిచే రమచరితమను గద్య కావ్యము రచించబడినది.

జైన పండితుఁడయి సోమదేవుఁ డనఁబడెడి యీ సోమచంద్రుఁడు 1205-వ సంవత్సరమునందు 'శబ్దార్ణవ చంద్రిక' యను సంస్కృతవ్యాకరణమును రచియించెను. సోమచంద్రుఁ డన్న పాఠమునకంటెఁ ద్రిలింగశబ్దానుశాసనములో ననేక స్థలములయందున్న హేమచంద్రుఁ డన్న పాఠమే సరియైనది. త్రిలింగశబ్దానుశాసనమునందు "హేమచంద్రుఁడు మునిఁగా జెప్పఁబడినాఁడు.
## మూలాలు

వర్గం:సంస్కృత పండితులు
అధర్ముడు

thumb|శ్రీ మద్భాగవతము
**అధర్ముడు** వరుణునికి జ్యేష్ఠాదేవి యందు పుట్టిన కొడుకు. ఈతనిభార్య నిరృతుని కూఁతురయిన హింస; కుమారులు భయుడు, మహాభయుఁడు, మృత్యువు. చెల్లెలు సురనిందని.

శ్రీ మద్భాగవతము ప్రకారము అధర్ముఁడు మృషను వివాహమాడినట్లును, ఆమెయందు దంభుఁడు అను కొడుకును, మాయ అను కూఁతురును కలిగినట్లును, వారికి ఇరువురకు లోభుఁడు అను కొడుకును, నికృతి అను కూఁతురును పుట్టినట్లును, వారికి క్రోధుఁడు, హింస పుట్టిరనియు, వారికి కలియు, దురుక్తియు పుట్టిరనియు, వారికి మృత్యువును, భీతియు కలిగిరనియు, ఆమృత్యువునకు భీతియందు నిరయుడు, యాతనయు పుట్టిరనియు చెప్పఁబడి ఉంది.

విష్ణుపురాణము ప్రకారము అధర్మునికిని హింసకును అకృతుడు అను కొడుకును, నికృతి అను కూతురును పుట్టినట్లును, నికృతియందు అనృతునికి భయుఁడు, నరకుఁడు అను నిద్దఱు పుత్రులును, మాయ, వేదన అను నిద్దఱు పుత్రికలును జన్మించినట్లును, అందు భయునికి మాయయందు మృత్యువు అనువాడును, నరకునికి వేదనయందు దుఃఖుడు అనువాడును పుట్టినట్లును చెప్పి ఉంది. మఱియు మృత్యువునకు వ్యాధి, జర, శోకుఁడు, తృష్ణ, క్రోధుఁడు అనువారు పుట్టి లోకమును నాశము చేయుచుందురనియు చెప్పి ఉంది.

[పురాణనామచంద్రిక (యెనమండ్రం వెంకటరామయ్య) 1879 ]

వర్గం:పురాణ పాత్రలు
వర్గం:రాక్షసులు
కౌశికుడు

# 1. కౌశికుడు అనగా విశ్వామిత్రుడు.
# 2. **కౌశికుడు** ఒకప్పుడు ప్రతిష్ఠానపురమునందు ఉండిన ఒక విప్రుఁడు. ఇతఁడు కుష్టు వ్యాధిచే నీరుగాఱుచు అసహ్యమైన శరీరముతో ఉండఁగా అతని సతి రోఁతపడక పతికి సతతము భక్తియుక్తయై సేవ కావించుచు ధన్యురాలు అని అనిపించుకొనుచు ఉండెను. అట్టి నికృష్టదశను ఉండియు అతఁడు ఒకనాఁడు ఒక వేశ్యను చూచి మోహించి దానిని పొందకోరి ఆకోరికను తన పత్నితో చెప్పఁగా ఆపతివ్రత మతిని ప్రతిభావము ఉంచక ఆరాత్రియే, వలసినధనమును కొని తన పెనిమిటిని మూఁపుపై నిడుకొని ఆవెలయాలి యింటికి పోవుచు ఉండ, దైవయోగమున అపుడు గగనము మేఘములచే కప్పఁబడి ఉండుటఁజేసి మార్గము చొప్పడక ఉండెను. ఆగాఢాంధకారమున దారిని కొఱుతవేయఁబడి ఉండిన మాండవ్యుని, ఆ కౌశికునికాలు ఎట్లో సోఁకెను. అందులకు అతఁడు ఎవనికాలు తనపై సోఁకెనో వాఁడు సూర్యుఁడు ఉదయించుడును చచ్చుఁగాక అని ఉచ్చరించెను. అంత ఆపతివ్రత, కౌశికుఁడు చచ్చిన పక్షమున తనకు వైధవ్యము సంప్రాప్తించును అని ఎంచి, సూర్యుఁడు ఉదయింపక ఉండెడుఁగాక అని పలికెను. దానంచేసి సూర్యుని పొడగానరాక లోకమునకు మిక్కిలి అలజడిపుట్టిన దేవతలు ఎల్లను నలువపాలికి ఏగి మొఱపెట్టుకొనిరి. అపుడు అతఁడు వారలతో మీరు భూలోకమునకు పోయి అత్రిపత్ని అగు అనసూయను ఆశ్రయించితిరేని ఆవిడ ఈ ఆపదను పాపును పొండు అనెను. వారును అట్ల ఆమెచెంతకు పోయి ప్రార్థించిరి. అంతట ఆమె కౌశికుని సదనమునకు ఏతెంచి అతని భార్యను బహువిధముల స్తుతించి నీభర్త మృతిచెందినను నవయౌవనాంగుఁడై మరల బ్రతుకును అని వరము ఒసఁగి సూర్యుఁడు ఉదయింపను అనుగ్రహింపవలయును అని వచింపఁగా ఆమె అట్ల కానిమ్ము అనియెను. అప్పుడు సూర్యుఁడు ఉదయింప లోకముల అలజడి పాసెను. కౌశికమునియు మృతుఁడై అనసూయాదేవి మహిమవలన పునర్జీవితుఁడు అయ్యెను. ఇది పాతివ్రత్యమువలని మహిమ.
# 3. ఒకానొక ముని. ఇతఁడు నారాయణ కవచమంత్రమును జపించి నిర్మలచిత్తుఁడై యోగధారణను ఒక మరుభూమియందు తనువు విడువఁగా ఆదేహము జీర్ణించి అస్థిమాత్రము అచట పడి ఉండెను. ఆయస్థులకు సరిగా ఉపరిభాగము నందు చిత్రరథుఁడు అను ఒక గంధర్వుఁడు తన విమానముమీఁద పోవుచుండి, తన నీడ ఆయస్థులమీఁద సోఁకినందున, అతఁడు విమానముతోకూడ తలక్రిందుగ క్రింద పడెను. అది వాలఖిల్యముని చూచి ఆగంధర్వునితో నీవు ఈ పుణ్యశల్యములను సరస్వతీ జలముల నిక్షేపణము చేసి కృతస్నానుఁడవుకమ్ము; అట్లయిన నీకు ఊర్ధ్వగమనశక్తి కలుగును అని చెప్పఁగా అతఁడు అట్ల చేసి విమానారూఢుఁడై దేవలోకమునకు చనియెను.
## మూలాలు
* పురాణనామచంద్రిక (యెనమండ్రం వెంకటరామయ్య), 1879.

వర్గం:పురాణ పాత్రలు
కృష్ణయజుర్వేదం

**కృష్ణ యజుర్వేదం** లో కృష్ణయజుర్వేదం, శుక్ల యజుర్వేదం అని రెండు విధములు (శాఖలు) ఉన్నాయి. తైత్తిరీయ వేదములో సంహిత, బ్రాహ్మణము, అరణ్యకము అను మూడు విభాగములు ఉన్నాయి. తైత్తరీయ సంహితయందలి 7 అష్టకాలలో కాండాలు, 44పన్నాలు లేదా ప్రశ్నలు (ప్రపాఠకములు), అధ్యాయాలు, 651 అనువాకములు, 2196 పనసలు (ప్రకరణములు) లేదా పంచాశత్తులు ఉన్నాయి. తైత్తరీయ బ్రాహ్మణం (పరాయితం) 3అష్టకాలలో కాండాలు, 38పన్నాలు అధ్యాయాలు ఉన్నాయి. ఇందులో సృష్టివిధ్య, బ్రహ్మవిద్య, కర్మలను తెలియజేయు శాస్త్రము, శారీరక శాస్త్రవిద్య, గణితవిధ్య, అంతరిక్షవిద్య మొదలయినవి ఉన్నాయి. ప్రతి పనసలో ఏభయి పదములు ఉంటాయి. అనువాక అంతము నందున్న పనసలకును పదములు హెచ్చుతగ్గులు ఉండును. సంస్కృత భాషలో దీనిని *పంచశాత్తు* అని అంటారు.

## ఐతిహ్యం
* కృష్ణ యజుర్వేదానికి తైత్తిరీయమనే పేరు రావడానికి వెనుక ఒక కథ ఉంది. తిత్తిరి అంటే తీతువు పిట్ట. యాజ్ఞవల్క్యుడు బ్రహ్మరాతుడనే ఒక ముని కుమారుడు. అతడు యజుర్వేదంలో దిట్ట అయిన వైశం పాయనుడనే ఋషి శిష్యుడు. ఒక సందర్భంలో అహంకారంతో మాట్లాడిన యాజ్ఞవల్క్యుడిని గురువు కోపించి తన వద్ద నేర్చుకొన్న యజుర్వేదాన్ని కక్కమన్నాడు. శిష్యుడు అలాగే చేశాడు. అతడు కక్కిన యజుర్గణం రక్తసిక్తమై ఉండగా తిత్తిరి పక్షుల రూపంలో యజుర్గణ దేవతలు వచ్చి వాటిని తిన్నారు. అప్పటి నుంచి వాటికి తైత్తిరీయమనే పేరు వచ్చిందని ఐతిహ్యం. వేదాన్ని అలా పోగొట్టుకొన్న యాజ్ఞవల్క్యుడు సూర్యుడి అనుగ్రహం కోసం ఘోరమైన తపస్సు చేశాడు. సూర్యుడు వాజి రూపంలో వచ్చి యజుర్గణాన్ని ఉపదేశించాడు. వాజి అంటే గుఱ్ఱం. కనుక అప్పటి నుంచి ఈ యజుర్వేద శాఖకు **వాజసనేయ శాఖ** అనే పేరు కూడా వచ్చింది.
* కృష్ణయజుర్వేదం: 'తైత్తిరి' అను పేరుగల ఆచార్యుడు ఆయన శిష్యులకు ఆ తదుపరి వారి వారి శిష్యుల పరంపరకు బోధించబడ్డది..

## మూలాలు

వర్గం:వేదాలు
వర్గం:హిందూమతం
మధ్య ఢిల్లీ జిల్లా

కేంద్రపాలిత ప్రాంతం, రాజధాని నగరం ఢిల్లీ లోని 11 జిల్లాలలో మధ్యఢిల్లీ జిల్లా ఒకటి.జిల్లా తూర్పు సరిహద్దులో యమునానది, ఉత్తర సరిహద్దులో ఉత్తర ఢిల్లీ, పశ్చిమ సరిహద్దులో పశ్చిమ ఢిల్లీ, నైరుతి ఢిల్లీ, దక్షిణ సరిహద్దులో కొత్త ఢిల్లీ, తూర్పు సరిహద్దులో యమునా తీరంలో తూర్పు ఢిల్లీ జిల్లాలు ఉన్నాయి.

## గణాంకాలు
2001 గణాంకాలను అనుసరించి జిల్లా జనసంఖ్య 644,005 వైశాల్యం 25 చ.కి.మీ, జనసాంధ్రత 25,759. మధ్యఢిల్లీలో వ్యాపార కేంద్రాలు, ఆకాశసౌధాలు ఉన్నాయి. ఇందులో షాజహాంబాద్ (పాత ఢిల్లీ) ఉన్నాయి. పాత ఢిల్లీ మొగల్ పాలనలో రాజధానిగా ఉండేది. ఇక్కడ ఢిల్లీ కోట, జుమ్మామసీదు, ఢిల్లీ ప్రింసిపల్ మసీదు ఉన్నాయి. జిల్లా 3 ఉపవిభాగాలుగా విభజించబడింది దర్యా గంజ్, పహర్ గంజ్, కరోల్ బాఘ్.

## అసెంబ్లీ స్థానాలు

## ఇవి కూడా చూడండి
* ఢిల్లీ
## సరిహద్దులు

## మూలాలు

## వెలుపలి లింకులు
* Central Delhi District official website
* Central Delhi District Census 2011 Data
## వెలుపలి లింకులు

వర్గం:మధ్య ఢిల్లీ జిల్లా
వర్గం:ఢిల్లీ జిల్లాలు